04.04.2020\tDRUŠTVO, VESTI\n1.624 slučajeva do danas, 148 novih slučajeva, 89 na respiratoru. Umrlo je 5 građana u protekla 24 sata. U Republici Srbiji je do 15 časova 4. aprila 2020. godine registrovano ukupno 1.624 potvrđenih slučajeva COVID 19. Od poslednjeg izveštaja do 15 časova testirani su uzorci 645 osoba od kojih je 148 pozitivno. Hospitalizovano je ukupno 1046 pacijenata, od toga njih ...\nKovid ambulante u Južnobanatskom okrugu uzele su danas 16 novih uzoraka, zbog sumnje na virus Covid-19. Takođe, još sedam zdravstvenih radika biće danas testirano. U Južnobanatskom okrugu, sa poslednjim presekom, ima ukupno 45 osoba pozitivnih na virus Covid-19. Posle Dve osobe pozitivne su na virus Covid-19 u Vršcu, dve u Pančevu i jedna iz Bele Crkve. Po gradovima i opštinama: ...\n03.04.2020\tDRUŠTVO, VESTI\nGrađani stariji od 65 godina, sutra 4. aprila, u vremenu od 4 do 7 časova, moći će u Vršcu da kupuju u sledećim prodavnicama: Viber 183 Shares Share Tweet Pin Sh\nOvih dana svedocimo smo većeg broja humanih ljudi koji širom naše zemlje šiju i doniraju maske u cilju zaštite i daljeg sprečavanja širenja korona virusa. Ovom humanom gestu priključila se i kompanija Zoneti iz Plandišta. Kompanija doo Zoneti koja je osnovana 2003 godine bavi se prozivodnjom textila.Kako bi pomogli pre svega zdravstvenim radnicima u obavljanju svakodnevog posla tokom pandemije, zaposleni ...\nVlada Srbije je policijskli čas produžila vikendom i trajaće od subote u 13 do ponedeljka u 5 sati, a evo kako i kada će građani moći da se snabdeju potrebnim namirnicama za predstojeći vikend. Nijedan lanac većih marketa u nedelju neće raditi, a u skladu sa novom merom Kriznog štaba, građani stariji od 65 godina u prodavnice će moći da idu u ...\nU Republici Srbiji je do 15 časova 3. aprila 2020. godine registrovano ukupno 1.476 potvrđenih slučajeva COVID 19. Od poslednjeg izveštaja do 15 časova testirani su uzorci 748 osoba od kojih je 305 pozitivno. Hospitalizovano je ukupno 874 pacijenata, a na respiratoru je njih 81. Do 15 časova u Srbiji je ukupno testirano 5.756 osoba koje su ispunjavale kriterijume ...\nPrema zvaničnim podacima u Južnobanatskom okrugu u samoizolaciji nalazi se 2.032 osobe. Po gradovima i opštinama Južnobanatskog okruga: Pančevo 922 Vršac 395 Alibunar 142 Bela Crkva 163 Plandište 60 Kovačica 147 Kovin 162 Opovo 41 Podsećamo, sa poslednjim zvaničnim presekom, u Južnobanatskom okrugu ima 40 pozitivnih osoba na Covid-19, a posle preseka uzeto je još 13 uzorana zbog sumnje na ...\nKOMPANIJA LIDL SRBIJA OBAVEŠTAVA POTROŠAČE DA ĆE, u skladu sa novim merama vlade republike srbije tokom vanrednog stanja u našoj zemlji, PRODAVNICE RADITI PREMA IZMENJENOM RADNOM VREMENU U skladu sa najnovijom odlukom Vlade Republike Srbije o ograničenju kretanja građana od subote u 13 časova do ponedeljka u 5 časova, od sutra je prilagođeno radno vreme Lidl prodavnica u celoj Srbiji. ...\nJKP „Drugi oktobar“, po nalogu Štaba za vanredne situacije Grada Vršca, danas od 17 časova započinje sa dezinfekcijom stambenih zgrada u svim gradskim naseljima. Zaposleni JKP „Drugi Oktobar“ vršiće dezinfekciju hodnika, stepeništa, liftova i haustora. Molimo sve upravnike zgrada da maksimalno sarađuju i omoguće radnicima JKP da nesmetano uđu u zgrade i izvrše dezinfekciju, jer je to u naboljem interesu ...\nrema instrukcijama nadležnog ministarstva, Komisija za procenu potreba za dodatnom obrazovnom, zdravstvenom i socijalnom podrškom detetu, učeniku i odraslom (Interresorna komisija ) radiće i tokom vanrednog stanja. Zahtevi se mogu podneti elektronskim putem koordinatoru Interresorne komisije na adresu npetricevic@vrsac.org.rs, a rešavaće se u skladu sa mogućnostima u novonastalim uslovima. Kontakt telefon koordinatora Interresorne komisije Nikole Petričevića je 0608070175.\nKompanija Lidl Srbija je podržala inicijativu UNICEF-a za obezbeđivanje zdravstvene opreme i donirala milion i po dinara za kupovinu zaštitnih vizira za 5.200 zdravstvenih radnika širom Srbije, a u cilju podrške zajednici i zdravstvenom sistemu Srbije u okolnostima širenja epidemije virusa Covid-19. Sagledavajući potrebe zdravstvenih ustanova u novonastaloj situaciji, UNICEF je pozvao sve kompanije dobre volje da se pridruže prikupljanju ...\nVršac, “Budi kao moj deda Dragan” Apel jednog unuka NEPOSLUŠNIM PENZIONERIMA\nSvakodnevno smo svedoci velikog broja objava na društvenim mrežama u kojima građani dele video-snimke na kojima se vide naši neposlušni sugrađani koji pokušavaju da izbegnu policijski čas ili da se malo zabave. Međutim, dokaz da ima i onih koji su vanredno stanje shvatili ozbiljno i da se ponašaju odgovorno je jedan deka, Dragan Grbić iz Vršca. Njegov unuk odlučio je ...\nDragana Mitrović, komandant Gradskog štaba za vanredne situacije NE ŠETAJTE, OSTANITE KOD KUĆE\n02.04.2020\tDRUŠTVO, VESTI\n– Gradski park i Vršačko jezero do daljeg bez posetilaca, a pojačan nadzor oko Vršačkog brega Danas je Dragana Mitrović, gradonačelnica Vršca i komandant Gradskog štaba za vanredne situacije, saopštila nove mere Štaba, kojim se ograničava kretanje građana oko Vršačkog jezera i Gradskim parkom. Pored toga, nadležne službe pojačaće nadzor oko Vršačkog brega, o čemu će građani biti pravovremeno informisani. ...\nOBAVEŠTENJE ZA UPIS U PRVI RAZRED OSNOVNE ŠKOLE\nObaveštenje za upis u prvi razred osnovne škole u školsku 2020/2021 • U svim osnovnim školama našeg grada direktori su ovlastili kontakt osobu koja će iskazane želje roditelja i podatke budućeg učenika uneti u pripremljeni elektronski obrazac • Broj telefona ovlašćene osobe nalazi se na sajtu škole • Kada prodju vanredne mere nastaviće se testiranje i upis učenika u odabranoj ...\nFOKUS TAXI NAGRADJUJE!\nFOKUS TAXI VOZI SE I IZNENADI SE NAJSREĆNIJI NAŠ KORISNIK U SUBOTU 04 aprila 2020 godine, DOBITI ĆE TELEVIZOR …. FOKUS taxi uvek misli na svoje mušterije i nagradjuje vernost! Vozite se svakim danom od 05h do 23 i 30h Hvala Vam na poverenju Vrščani …\nStrana 1 od 48012345\t»\t102030...Poslednja »


Obradović: Vučić je najveći ekološki problem Srbije :: Vesti\nVesti / Obradović: Vučić je najveći ekološki problem Srbije\nObradović: Vučić je najveći ekološki problem Srbije\nIzvor: Foto: Beta/Press centar UNS\nOn je naveo da je Vučić na pitanje novinara o ekološkom protestu protiv otvaranja novog rudnika u Loznici, rekao da vlast nema nikakve veze sa stranom kompanijom "Rio tinto" i aludirao da je bivša vlast donela rešenja u vezi sa ispitivanjem i eksploatacijom rude jadarita u Podrinju još 2004. i 2011. godine.\n"Čak i da je ovo tačno postavljam Vam pitanje zašto kao nova vlast niste poništili loša rešenja prethodne vlasti ako ona ugrožavaju životnu sredinu i zdravstvenu bezbednost građana Jadra, Rađevine, ali i cele Zapadne Srbije?", pitao je Obradović.\nOn se osvrnuo na vesti iz prethodnih godina i podsetio Vučića da je on lično 23. januara 2019. u Davosu zamolio predstavnike britansko-australijske kompanije "Rio tinto" da "nastave i ubrzaju radove, jer je to od ogromnog značaja za našu zemlju".\n"Kao i brojni stručnjaci, ekološki pokreti i meštani podrinjskih sela, Loznice i čitave Mačve i Zapadne Srbije pitam vas o kakvom se tehnološkom procesu u 26 koraka radi i kakve će biti posledice po životnu sredinu i zdravlje građna?", naveo je lider Dveri .\nOn je pitao i kako je jedno od najvećih nalazišta litijuma i bora na svetu došlo u ruke stranaca i zašto nisu ispitane pljačkaške privatizacije u vreme prošle vlasti, kako je Vučić obećavao.\n"Vi ste, gospodine Vučiću, najveći ekološki problem u Srbiji. Ne samo da ste sve učinili da strane multinacionalne kompanije rade šta hoće u Loznici, Beogradu, Boru, Smederevu, Nišu ili Ivanjici, već za njih ne važe naši zakoni niti ekološka ili bilo koja druga inspekcija sme da im uđe u firme", napisao je Obradović, uz poruku da je Vučić ozbiljno zagadio i politički i medijski prostor i da je "generator mržnje, podela, sukoba i građanskih tenzija u Srbiji".\nALEKSANDAR VUČIĆ dveri Boško Obradović


RTCG - Radio Televizija Crne Gore - Nacionalni javni servis :: Politika :: Hapšenje Asanža udar na slobodu govora\nPRAVA CRNA GORA 12. 04. 2019. 12:55 >> 12:55 10\nHapšenje osnivača Vikiliksa Džulijana Asanža u Londonu, udar je na slobodu govora i kretanja, ocijenili su danas iz Prave Crne Gore.\n„Zbog toga smo došli ispred britanske ambasade, da im kažemo 'stidite se' i da skromno zatražimo iz Crne Gore slobodu za Asanža. Stidite se predstavnici britanske ambasade, ambasadorko Alison Kemp, i Vaši nadređeni“, rekao je Milačić.\n"Zato što je upravo to ono što oni nama prodaju ovdje, govoreći da se bore za demokratiju i promovišu demokratske zapadne vrijednost. Šta su to zapadne vrijednosti? Nikad bolje to nijesmo vidjeli, nego u četvrtak u Londonu, kada je onako sramno, nedostojanstveno uhapšen slobodan čovjek", dodao je Milačić.\n"Taj čovjek je sedam godina bio u zatvoru, iako je on zvanično bio slobodan u ambasadi Ekvadora u Londonu. Ovo je udar na slobodnog čovjeka širom svijeta i ne bi nas to toliko ni doticalo u Crnoj Gori da ljudi iz ove i sličnih ambasada nama to prodaju za demokratiju i slobodu", naveo je Milačić.\n"Pitam Kemp šta radi njen partner u Crnoj Gori, Đukanović? Da li je svjesna da ono što su u četvrtak uradili u Londonu isto to radi njihov partner u Crnoj Gori. On isto ovdje u Crnoj Gori hapsi, šikanira one ljude koji se bave slobodom govora i promoviše sistem nedemokratije koji se osjeća nad slobodnom riječi“, zaključio je Milačić.\nDžulijan Asanž Prava Crna Gora


OVO JE SVETSKI REKORD Američki dr Kon prvi put o datumima: Evo kada očekuje da se završi ključni deo testiranja VAKCINE PROTIV KORONE - Zena.rs\nPiše: J.M. 28.07.2020. 15:05\n"Moderna Inc" i " Pfizer Inc" sprovode ispitivanja na 30 hiljada ljudi (svaka pojedinnačno) kako bi dobile odobrenje regulatornog tela i kako bi do kraja ove godine vakcina počela da se koristi.\nU pitanju su testiranja koja je podržala administracija Donalda Trampa u cilju ubrzanja razvoja mera za suzbijanje novog soja korona virusa. Moderna je od američke vlade dobila skoro milijardu dolara, a Pfizer je s američkom vladom potpisao sporazum o prodaji vakcine za 50 miliona ljudi, vredan oko dve milijarde dolara. Oba kandidata za vakcinu oslanjaju se na novu tehnologiju koja omogućuje brži razvoj i proizvodnju od tradicionalne metode proizvodnje ove zaštite, ali nemaju dugo razdoblje praćenja.\nDr Entoni Fauči istakao je da su rezultati testiranja u Moderni mogući čak i pre decembra, piše "Vašington post".\n"Ovo je stvaranje istorije, sigurno svetski rekord", rekao je vodeći američki epidemiolog i prvi put progovorio o mogućim datumima kada će vakcina ugledati svetlo dana:\n"Ne bih isključio "oktobarsko iznenađenje". Da, moguće je da sve bude gotovo već u oktobru, ali je daleko realnija opcija decembar, tada bismo mogli da dobijemo i sve dozvole".\nFaući sa zaštitnom maskomFoto:Profimedia\nIpak, važno je napomenuti da dr Faući nije rekao da će vakcina biti dostupna za distribuciju u oktobru ili u decembru već samo da će se tada verovatno dobiti potvrda o efikasnosti.\nTrenutno se u različitim fazama razvoja nalazi više od 150 potencijalnih vakcina za korona virus, 20-ak njih ušle su klinička ispitivanja koaj se spovode na ljudima. Šef američkog Nacionalnog zdravstvenog instituta (NIH) Frensis Kolins rekao je da bi Moderna, nakon i ako se vakcina pokaže sigurnim i efikasnom, mogla da ima 10 miliona doza.\nPfizer je saopštio da bi, ukoliko testiranje bude uspešno, mogao već u oktobru da zatraži odobrenje regulatora pa da do kraja godine isporuči vakcine za 50 miliona pacijenata.\nPfizer planira da do kraja 2021. proizvede oko 1,3 milijardi doza vakcine, dok Moderna, premarečima izvršnog direktora Stivena Bansela, cilja na proizvodnju 500 miliona do jedne milijarde doza godišnje, počevši od 2021.\nzdravo telo korona virus kvoid 19 vakcina


RTS :: Kruševljani doneli kući tri zlatne i tri srebrne medalje\nOstali sportovi Kruševljani doneli kući tri zlatne i tri srebrne medalje\nutorak, 09. apr 2019, 18:23 -> 10:13\nKruševljani doneli kući tri zlatne i tri srebrne medalje\nSvetske igre Specijalna Olimpijada su najveći sportski događaj ove godine na planeti sa sedam hiljada učesnika iz 190 zemalja. Održane su u Ujedinjenim Arapskim Emiratima, a naši takmičari su se vratilili sa 19 medalja. Šest je otišlo u Kruševac zahvaljujući članovima Sportskog kluba za decu i omladinu sa posebnim potrebama "Palestra".\nU srpskoj delegaciji sa 120 članova bili su najbrojnija ekipa. U pohod na svetska odličja u košarci , plivanju i fudbalu iz Kruševca je krenulo troje trenera i 17 takmičara. Prepuni utisaka, bogatiji za mnogo novih prijatelja, iz Abu Dabija i Dubaija vratili su se sa tri zlatne i tri srebrne medalje.\n"Bilo nam je baš prelepo. Upoznali smo novo društvo, upoznali semo čak i njihovu tradiciju", rekla je Đulijana Dir, košarkašica SK Palestra.\n"Ja sam prezadovoljan i sa gradom, i sa ekipom, i bilo je puno naših navijača. I baš su nas bodrili. Nikad nisam video ovakve navijače koji su podržavali našu Srbiju i naš sport", izjavio je Goran Marić, fudbaler SK Palestra.\nUz "Palestrine" košarkašice, olimpijske pobednice, najtrofejniji su bili kruševački plivači. Dve zlatne medalje, 50m kraul, osvojili su Beba Miletić i Ivan Radenković, Marija Misini srebro na 50m leđnim stilom, a Miloš Đokić čak dve srebrne medalje – u disciplini 100m delfin i 200m mešovitim stilom.\n"Ja sam otplivao najbolje što sam mogao, svoje najbolje vreme na 100m delfin. Falilo za neke tri stotinke. Jedan protivnik je bio brži od mene, Rui Čank, ja sam zapeo koliko sam mogao ali nažalost izgubio sam snagu", dodao je Miloš Đokić, osvajač srebrne medalje delfin i mešovitim stilom.\nI Fudbalerke kruševačkog Napretka su na Svetskim igrama bile deo Palestrinog tima.\n"Svi smo zajedno lepo se složili. Stvarno je bilo neopisivo", izjavila je Melita Radosavljević, fudbalerka Napretka iz Kruševca.\n"Igrali smo baš kako smo zamišljali i kako smo trenirali", zaključila je Miona Nešić fudbalerka Napretka iz Juševca.\nU punom značenju olimpijski slogan "Budimo ujedinjeni" pokazao se u inkluzivnim sportovima.\n"Tu se inkluzija vidi u pravom svetlu. Kada igraju i devojčice i dečaci, sličnih su sposobnosti i to je stvarno ono pravo druženje, a u igri, naravno da oni pomažu jedni drugima. Asistiraju kako bi deca sa intelektualnim poteškoćama osvojila neki dobar poen", navela je Mirela Milojević, predsednica SD Palestra.


Back PRIVREDA INSTITUCIJE Potpisan Sporazum o saradnji između Privredne komore Vojvodine i Unije poslodavaca Vojvodine\nutorak, 25 april 2017 18:19\nSvečanom potpisivanju Sporazuma prisustvovao je i potpredsednik Pokrajinske vlade, Đorđe Milićević, koji je pružio punu podršku Pokrajinske vlade saradnji PKV i UPV i naglasio da je trajno opredeljenje Pokrajinske vlade da bude pouzdan partner sa svima koji mogu i žele da doprinesu ubrzanom privrednom razvoju.\n- U Srbiji, a sledstveno tome i u Vojvodini, danas nema važnijeg zadatka od intenzivnog ekonomskog razvoja. On je, zahvaljujući dobro osmišljenoj i energično vođenoj ekonomskoj politici Vlade Srbije, ali i sinhronizovanom delovanju svih drugih nivoa vlasti, uključujući i Pokrajinsku vladu, praktično već pokrenut - rekao je Milićević. i dodao da se takva tendencija mora očuvati, te da svaka saradnja i povezivanje kojim se podstiče ukupan privredni razvoj, zaštita i unapređenje privrednih subjekata i unapređenje privrednog ambijenta, može da donese samo korist privredi.\nPredsednik PKV Boško Vučurević naglasio je da PKV u UPV ima pouzdanog partnera.\n- Svima nam je cilj i zadatak da svojim radom i zalaganjem pospešimo razvoj svih privrednih grana, odnosno poslovanje svih naših privrednih subjekata kako bi se oni proširili na tržištu i otvarali sve veći broj radnih mesta. Isto tako, jedan od naših zadataka jeste i povezivanje privrednih subjekata sa teritorije AP Vojvodine sa stranim partnerima, sa onim poslovnim partnerima iz Evrope i sveta koji su spremni da posluju i na našem tržištu, zajedno sa našim privrednicima. Ovaj Sporazum o saradnji sa UPV svakako je jedan od važnih koraka ka ostvarivanju tog cilja - istakao je predsednik Vučurević.\nDa obe institucije, PKV i UPV imaju isti cilj, potvrdio je i predsednik UPV, Stanko Krstin.\n- Potpisivanje Sporazuma proizašlo je iz zajedničke namere da se unapredi rad obe institucije - u pravcu razvoja PKV kao servisa za celu privredu i razvoja UPV kao istinskog sindikata članova - poslodavaca. Međusobna saradnja i podrška između ove dve naše institucije od velikog je značaja prvenstveno za privrednike, ali i za celu zajednicu - zaključio je Krstin.


AMSS: Saobraćaj umerenog intenziteta | Belle Amie\n10:15, 04. 04. 2019 >> 11:17 Nikola Mihajlovic Niš, Srbija, Vest dana, Vesti 0\nJak, olujni vetar u košavskom području koji se očekuje danas znatno može uticati na bezbednu vožnju, a veliku opasnost predstavljaju i česti odroni, najviše pored stenskih useka Ibarske i Đerdapske magistrale, kojih ima ih i pored Drine, Južne i Zapadne Morave, saopštio je Auto-moto savez Srbije. Reporter RTS-a javlja da je na Horgošu kolona kamiona duga tri kilometra.\nSaobraćaj je, međutim, umerenog intenziteta i odvija se bez većih gužvi i zastoja, navodi AMSS i apeluje na vozače da sporije voze.\nPrema poslednjim informacijama JP “Putevi Srbije”, na naplatnim stanicama nema zadržavanja.\nAMSS podseća vozače teretnih vozila da se s početkom nove radne nedele očekuje formiranje kolona i duža zadržavanja na hrvatskim i mađarskim teretnim terminalima, uglavnom zbog usporenog rada njihovih carinskih administracija.\nKako se navodi, zbog toga se međuzona brzo popuni, a formiranje kolona se tada prenosi i na srpsku stranu kada zadržavanja postaju duga i višesatna.\nTrenutna zadržavanja na izlasku iz zemlje za teretna vozila su oko četiri sata na Batrovcima, Horgošu, Kelebiji i kod Šida, a kod Bačke Palanke i Sremske Rače 60 minuta.


Bosić nezadovoljan Odlukom Ustavnog suda BiH – dijalogin.tv\nBosić nezadovoljan Odlukom Ustavnog suda BiH\nZamjenik predsjedavajućeg Predstavničkog doma PSBiH Mladen Bosić reagovao je na Odluku Ustavnog suda BiH da se proglasi nenadležnim za razmatranje njegovog Zahtjeva za ocjenu ustavnosti Odluke o usvajanju Jedinstvenog programa obrade podataka popisa stanovništva, domaćinstava i stanova u BiH 2013. godine i smatra “da Ustavni sud svojim odlukama nastavlja da primjenjuje dvostruke standarde”.\n– Ustavni sud BiH se proglasio nenadležnim da razmatra Odluku o usvajanju Jedinstvenog programa obrade popisa, iako je prije toga bio nadležan za mnoge odluke političkog karaktera kao što je ukidanje Dana RS ili zabrana referenduma tim povodom u Republici Srpskoj. Na ovaj način svojim djelovanjem Ustavni sud BiH, umjesto da bude garant stabilnosti i zakonitosti, nastavlja da dovodi do podjela i produbljavanja političke nestabilnosti u Bosni i Hercegovini – navodi Bosić.\nOn smatra da se ovakvim radom dovodi u pitanje kredibilitet Ustavnog suda BiH, posebno “imajući u vidu očigledne duple standarde pri odlučivanju. Ne može se Ustavni sud BiH jednom proglasiti nenadležnim, a dugi put nadležnim za akte koji nisu Zakoni.”\nMladen Bosić, koji je u vrijeme podnošenja Zahtjeva bio predsjedavajući PD PSBiH, naglasio je da je pitanje validnosti rezultata popisa stanovništva od izuzetne važnosti za procese planiranja, ali i pristupanja Bosne i Hercegovine Evropskoj uniji.\nMišljenja je “da je Ustavni sud BiH, izbjegavajući da razmatra ovaj slučaj, propustio priliku da doprinese pravednom razrješenju ovog veoma važnog pitanja koje opterećuje odnose u BiH”.\nBosić je dodao “da sve ovo još jednom ukazuje na potrebu definisanja nadležnosti i načina donošenja odluka u Ustavnom sudu BiH”.\n– Osim saopštenja o proglašenju nenadležnosti na Zahtjev Mladena Bosića, Ustavni sud BiH još nije dostavio i objavio svoju Odluku i obrazloženje. Nakon što budu poznate sve činjenice, razmotrićemo daljnje poteze povodom ovog slučaja – saopćeno je iz Bosićevog kabineta.\nIstraživanje: Sve je manje ljudi sa genima za pamet


NATO vežba na granicama Srbije, a ruski specijalci u njoj - 20.05.2021, Sputnik Srbija\nNATO vežba na granicama Srbije, a ruski specijalci u njoj\nPosle 21 godinu dobili smo od jednog evropskog zvaničnika, izvinjenje za bombardovanje Jugoslavije 1999, izbegnuta je zamka u procesu Brdo–Brioni, pojavio se još... 20.05.2021, Sputnik Srbija\nOd četvrtka do četvrtka: Nebojša Čović\nO svim ovim temama razgovaramo u emisiji radio Sputnjika „Od četvrtka do četvrtka“ sa bivšim vicepremijerom Vlade dr Nebojšom Čovićem. Pitaćemo ga kako tumači potez češkog predsednika Miloša Zemana - da li je on možda otvorio vrata za sve one koji slično misle da isto to i urade? Da li je to njegov lični potez ili državnički stav? Možemo li da očekujemo povlačenje priznanje KiM od Češke? Da li su zaključci samita u okviru procesa Brdo-Brioni poslednje zamke koje nam spremaju međunarodni zvaničnici? Može li najnoviji „non pejper“ u vezi sa Kosovom, koji predviđa da južna srpska pokrajina dobije specijalni status u okviru Srbije na 99 godina, mogao da bude kompromisno rešenje za KiM? Da li će Aljbin Kurti moći da obori Tačijev sporazum sa NATO-om o kretanju KBS na severu Kosova? Da li će međunarodna zajednica zameriti Srbiji što održava antiterorističku vojnu vežbu sa Ruskom Federacijom?Emisiju vodi i uređuje Nataša Milosavljević.\n21:31 20.05.2021 (Osveženo: 16:53 22.07.2021)\nPosle 21 godinu dobili smo od jednog evropskog zvaničnika, izvinjenje za bombardovanje Jugoslavije 1999, izbegnuta je zamka u procesu Brdo–Brioni, pojavio se još jedan „non pejper“ koji predviđa da KiM dobije specijalni status na 99 godina. Dok NATO vežba na našim granicama, u Srbiji su počele antiterorističke vežbe srpskih i Ruskih specijalaca.\nO svim ovim temama razgovaramo u emisiji radio Sputnjika „Od četvrtka do četvrtka“ sa bivšim vicepremijerom Vlade dr Nebojšom Čovićem. Pitaćemo ga kako tumači potez češkog predsednika Miloša Zemana - da li je on možda otvorio vrata za sve one koji slično misle da isto to i urade? Da li je to njegov lični potez ili državnički stav? Možemo li da očekujemo povlačenje priznanje KiM od Češke? Da li su zaključci samita u okviru procesa Brdo-Brioni poslednje zamke koje nam spremaju međunarodni zvaničnici? Može li najnoviji „non pejper“ u vezi sa Kosovom, koji predviđa da južna srpska pokrajina dobije specijalni status u okviru Srbije na 99 godina, mogao da bude kompromisno rešenje za KiM? Da li će Aljbin Kurti moći da obori Tačijev sporazum sa NATO-om o kretanju KBS na severu Kosova? Da li će međunarodna zajednica zameriti Srbiji što održava antiterorističku vojnu vežbu sa Ruskom Federacijom?


Zbog zabrinutosti za svoj javni imidž, vojvotkinja od Saseksa je prekršila protokol i iza leđa savetnika Bakingemske palate unajmila američku pi-ar firmu "Sanšajn seš" koja je zastupala brojne holivudske zvezde sklone skandalima.\n"Sanšajn seš" važi za jednu od najboljih američkih kompanija za krizni menadžment, ali je bije glas da koristi kontroverzne taktike kako bi opeglala javni imidž svojih klijenata.\nFirma će verovatno biti zadužena i za "javnu rehabilitaciju" vojvotkinje, nakon brojnih skandala i incidenata koji su je pratili ovog leta.\nOna i princ Hari su bili na meti kritika zbog toga što su putovali sa četiri privatna aviona za samo 11 dana, uprkos tome što propovedaju brigu o životnoj sredini.\nMegan je zabrinuta i zbog toga što mediji često pišu o njenom, navodno lošem, odnosu sa Vilijamom i Kejt, a nedavni je njen otac medijima ispričao kako ga je ćerka "izbrisala iz života i ne dozvoljava mu da vidi unuka Arčija".\nVojvotkinja strahuje da se javnost okrenula protiv nje, pa je unajmila pofesionalce za ulepšavanje javne slike, navodno na opštu šokiranost ostatka porodice.\nNa listi bivših klijenata "Sanšajn seša" nalaze se Hilari Klinton, Džastin Timberlejk, Natali Portman, Ben Aflek, Leonardo Dikaprio, ali klijenti skloniji ekscesima, poput pokojne muzičke legende Majkla Džeksona, optuženog za pedofiliju, kao i holivudskog producenta Harvija Vajnstina, optuženog za seksualno zlostavljanje.


eKapija | Pozajmice nikad jeftinije, ali se privreda ne zadužuje - Nedostatak dobrih projekata i likvidnost kompanija glavni problemi\nIzvor: eKapija | Ponedeljak, 10.10.2016.| 15:51\nKamatne stope na kredite nikada nisu bile povoljnije, ali nivo zaduženosti privrede i pored toga stagnira. Kako pokazuju podaci Udruženja banka Srbije za avgust, preduzeća u Srbiji podigla su u bankama kredite u vrednosti od oko 1.398 milijardi dinara, pa je njihova ukupna zaduženost smanjena za 0,4% u odnosu na mesec dana ranije.\nIstovremeno, i krediti preduzetnicima smanjeni su za 0,7%, na 46,09 milijardi dinara.\nDok se privrednici žale da su krediti skupi i da teško dolaze do novca, a bankari tvrde da ima para, ali ne i likvidnih kompanija, deluje da se izlaz iz tog začaranog kruga ne nazire.\nIgor Anić, član Izvršnog odbora ProCredit banke, kaže za eKapiju da se pitanje poboljšanja likvidnosti kompanija mora staviti u relaciju i sa kvalitetom plasmana koji postoje u privredi, kao i sa kreditnim rizikom zemlje.\n- Veća preduzeća u Srbiji imaju manje-više iste uslove kao i veća preduzeća koja posluju u Hrvatskoj i Bugarskoj, kao zemljama Evropske unije. Takođe, uslovi za te kompanije su jako slični uslovima koje imaju preduzeća u Nemačkoj, gde je naša matična kompanija - navodi on.\nAnić objašnjava da postoji drugi problem - banke imaju dosta likvidnih sredstava koja preduzeća ne mogu da dobiju.\n- Mislim da do toga dolazi i iz razloga što postoji dosta problematičnih plasmana iz prošlosti koji nisu rešeni. Naravno da ta preduzeća imaju problem da se opet zaduže zato što nisu ušla u proces "prepakivanja" svojih bilansa i rešavanja problema uz saglasnost svih poverilaca među kojima su i banke - navodi član Izvršnog odbora ProCredit banke.\nBankari kažu i da se može očekivati dalji blagi pad klijentskih kamatnih stopa, kao i njihova stabilizacija u narednom periodu.\n- Poslednjih godina smo svedoci opšteg trenda pada kamatnih stopa na svetskom i evropskom tržištu, pa se on preslikava i kod nas. U Srbiji je referentna kamatna stopa za poslednje dve godine pala sa 8% na 4%. To se, naravno, odrazilo i na pozajmice namenjene privredi, koje su sada zaista atraktivne - kaže za eKapiju Vladimir Škrbić, rukovodilac za poslovanje sa malim i srednjim preduzećima u banci Credit Agricole Srbija.\nIpak, nije sve u jeftinim kreditima i niskim kamatama, kaže direktor finansijskog portala Kamatica Dušan Uzelac.\n- Svakako, niže kamate deluju primamljivo u smislu isplativosti, ali pravi pokretač treba da bude preduzetnička ambicija koja može da nađe računicu i sa skupim i sa jeftinim novcem - objašnjava Uzelac i dodaje da su cene zaduženja u drugom planu u odnosu na želju i potrebu za tim.\nKako kaže, nama tek sledi period šire finansijske edukacije po osnovu zaduženja privrede.\n- Do sada su se kreditima najčešće rešavali problemi manjka obrtnih sredstava, dok je najbitnije zaduženje - investiciono, bilo u drugom planu. Sa padom kamata ovaj aspekt će doći do izražaja i "poterati" privrednike da budu ambiciozniji i iskoriste povoljne kamate, te tako podstaknu svoju aktivnost kroz investicije - kaže.\nLoši krediti (ni)su krivi\nTeza da banke zbog visokog nivoa loših kredita izbegavaju finansiranje privrede, smatraju stručnjaci, ne stoji. Banke u Srbiji veoma su likvidne, pa bi kvalitetni projekti mogli da računaju i na njihovu finansijsku pomoć. Mnogo veći problem leži u činjenici da nema ni mnogo kompanija niti projekata koje bi banke pomogle.\nPodaci Udruženja banaka Srbije pokazuju da je uspostavljena stabilnost kod kašnjenja u vraćanju kredita. Udeo pozajmica pravnih lica koji kasne u otplati u avgustu bio je 13,7%, dok je u zakašnjenju i 16,1% kredita preduzetnika.\nI udeo nenaplativih kredita takođe je u padu. Ni ti stari loši krediti više ne predstavljaju veliki problem bankarskom sektoru, uglavnom su rešeni – otpisani ili refinansirani. Banke su u prethodnom periodu većinom "očistile" svoje bilanse otpisom ili prodajom potraživanja i napravile reviziju - šta je naplativo, a šta ne.\nDirektor finansijskog portala Kamatica Dušan Uzelac ipak upozorava na mogućnost pojave novih nenaplativih kredita usled nedostatka boljeg mehanizma koji bi brže servisirao pojavu takvih potraživanja.\n- Brže procesiranje, efikasnija likvidacija i uhodano tržište, rasteretili bi banke da se bave primarnom delatnošću – kreditiranjem - objašnjava.\nU Udruženju za bankarstvo, osiguranje i druge finansijske institucije Privredne komore Srbije navode da nenaplativi krediti nisu problem samo bankarskog sektora već celokupne privrede i dodaju da kontinuirani rad na sprovođenju Strategije Vlade Srbije i NBS ima podršku svih zainteresovanih.\nUzelac, sa druge strane, komentarišući programe koje su doneli Vlada Srbije i NBS, kaže da "banke očekuju olakšice od države zbog svog lošeg poslovanja".\n- Žao mi je što se novci poreskih obveznika troše na banke, jer se sprovodi nepravda – kada neka firma ne može da servisira dug prema banci ona se gasi, a kada banka ne može da servisira svoje obaveze, onda se zavlači ruka u džep poreskih obveznika. Nažalost, nije to slučaj samo kod nas. Ovako se kupuje socijalni mir, ali smatram da bi trebalo da postoji veća odgovornost za pogrešne odluke i loše poslovanje ili za lošu kontrolu - naglašava direktor portala Kamatica.\nIma li novca za privredu van banaka?\nKao ozbiljan problem Uzelac vidi i nisko razvijenu svest privrede o alternativama finansiranja koja je "bankama dala preveliku moć upravljanja privredom, a širenje poslovanja vezala za mogućnost dobijanja kredita".\nU Udruženju za bankarstvo PKS kažu da, mada je srpsko tržište i dalje bankocentrično, ima i drugih izvora finansiranja privrede.\nLizing i dalje nije dovoljno zastupljen kao izvor finansiranja privrede, kažu u ovom Udruženju i navode da PKS stoga i promoviše ovu mogućnost. Takođe, dodaju u PKS, postoje pozitivni primeri finansiranja putem privatnih investicionih fondova, iako je ovaj izvor još relativno nepoznat među privrednicima.\nDok velike firme finansiraju svoj biznis iz sopstvenog profita ili, naročito strane kompanije, prikupljanjem novca van zemlje, postavlja se pitanje odakle da se kreditiraju mali privrednici i preduzetnici.\nJedan od alternativnih izvora finansiranja moglo bi da bude i mikrofinansiranje. Sekretarka Zajednice preduzetnika Privredne komore Srbije Branislava Simanić smatra da bi trebalo omogućiti veće finansiranje preduzetništva u Srbiji i preko mikrofinansijskih institucija.\n- Bitno je da država omogući podizanje nivoa finansiranja i preko mikrofinansijskih institucija, a ne samo preko bankarskog sistema - izjavila je ona nedavno i istakla da je mikrofinansiranje značajno onima koji tek počinju svoj biznis, ali i za unapređenje preduzetništva i firmi koje imaju do deset zaposlenih.\nU proteklih pet godina malom i srednjem biznisu u Srbiji odobreno je oko 32.000 mikrokredita sa prosečnim sredstvima od 1.409 EUR po kreditu. Sa druge strane, u EU je za dve godine realizovano 390.000 mikrofinansirajućih kredita, dok je vrednost pojedinačnog zajma bila oko 8.500 EUR.\nUdruženje za bankarstvo, osiguranje i druge finansijske institucije PKS\nfinansijski portal Kamatica\nosiguranje i druge finansijske institucije PKS\nZajednica preduzetnika Privredne komore Srbije\ndocnja u otplati kredita


Dveri, DJB i Zdrava Srbija - moguća koalicija\nIzvor: B92, 06.Dec.2021, 11:12\nViše partija desne orijentacije razgovara o mogućoj predizbornoj koaliciji.\nList Politika u današnjem broju navodi da je jedna od opcija ujedinjenje pokreta Dveri sa već sklopljenom koalicijom pokreta Dosta je bilo (DJB) i Zdravom Srbijom (ZS).Predsednik DJB Saša Radulović rekao je za Politiku da bez obzira na velike političke razlike među srodnim partijama, ako uspeju da postignu konsenzus, mogu da dobiju izbore.\nOn je dodao da taj pokret već radi na formiranju suverenističke opozicione kolone, a da su prihvatljivi svi koji u svojim programima sadrže borbu protiv promene Ustava Srbije, protiv "kovid ausvajsa", protiv subvencija strancima i za očuvanje Kosova i Metohije i Republike Srpske.\nLider Dveri Boško Obradović kazao je da podržava objedinjavanje partija na desnom političkom spektru i dodao da taj pokret odavno insistira na ukrupnjavanju i jedinstvenoj opozicionoj izbornoj listi svih rodoljuba koja bi bila alternativa za sve one birače koji "nisu ni za sadašnju vlast, ni za povratak na bivši režim".\n"Razgovaramo sa više nestranačkih patriotskih, suverenističkih i antiglobalističkih organizacija o pravljenju jednog takvog patriotskog bloka, koji bi činili novi ljudi za promenu sistema", rekao je Obradović.


Institucije ćute na nasilje nad ženama - Istinomer\nFilip Lukić 12. 8. 2016.\nNasilje nad ženama je sistemski problem pred kojim institucije sistema žmure, saglasni su zaštitnik građana i predstavnici civilnog sektora, koji se bave ovom temom.\nU 12 od 14 slučajeva nasilja nad ženama sa smrtnim ishodom bilo je neadekvatne ili neblagovremene reakcije nadležnih organa, odnosno utvrđeni su propusti i nedostaci u njihovom radu, pokazao je izveštaj Zaštitnika građana. To znači da u tim slučajevima zaposleni, ali i same institucije, nisu posao obavile onako kako zakon ili profesionalna etika nalažu.\nJedan od tih slučajeva je i višestruko ubistvo u Žitištu krajem juna 2016. Tada je Siniša Zlatić iz automatskog oružja usmrtio bivšu suprugu Dijanu i još četvoro ljudi, dok je više od 20 osoba ranio.\nI dok ombudsman tvrdi da je Centar za socijalni rad imao informacije o nasilju u porodici u ovom slučaju, ministar za rad, zapošljavanje, boračka i socijalna pitanja Aleksandar Vulin tvrdi da zaštitnik građana Saša Janković nije dobro čitao službene beleške koje su mu dostavljene.\nTanjug, 28.7.2016. godine\n„Sa zahvalnošću primamo sve kritike. Naravno, vidimo da ombudsman nije pročitao precizno sve zapisnike, niti sve ono što mu je dostavljeno. Mi ćemo se obratiti javnosti sa preciznim zapsinicima kada je Žitište u pitanju. A Janković će, ako slučajno nije imao prilke da ih vidi, moći da ih vidi kad i javnost, što se mene tiče, odmah.“\nMeđutim, ni više od deset dana nakon ove izjave Ministartsvo nije ponudilo konkretne dokaze da je rad nadležnog centra bio u skladu sa zakonom. Još uvek se čeka i na objavljivanje integralnih zapisnika o slučaju Žitište. Istinomer je resornom ministarstvu uputio zahtev za dostavljanje tih zapisnika, ali odgovor nismo dobili.\nPrema izveštaju Zaštitnika građana, Centar za socijalni rad Žitište imao je informacije o tome da Dijana Zlatić trpi nasilno ponašanje svog supruga. To potvrđuje i tužba za razvod braka iz februara ove godine, u kojoj jasno piše da je „tuženi vršio razne oblike porodičnog nasilja“.\nTakođe, Centru se za pomoć obratio i brat ubijene, objašnjavajući da njegovu sestru zlostavlja muž.\n„Stručna radnica je upozorila brata da je svaka pretnja nasilje, pa je zato važno da neko podnese prijavu policiji ili Centru, kao i da to može da učini on, njegova sestra ili oboje. Brat ubijene je bio izričit, da bez prethodnog dogovora sa sestrom, ne želi da podnese prijavu“, stoji u izveštaju ombudsmana.\nUpravo to što prijava za nasilje u porodici nikada nije zvanično podneta organu predstavlja glavni argument ministra Vulina. Na taj način on pokušava da skine odgovornost sa samog Ministartsva, ali i opravda rad službenika u Centru za socijalni rad. Istu priču mogli smo da čujemo i u CSR Žitište, koji je u svom saopštenju, nakon izveštaja ombudsmana, tvrdio da propusta nije bilo i da zaposleni nisu imali informacije o nasilju u porodici Zlatić.\nMeđutim, nije jasno zbog čega Vulin insistira na tome kada bi, kao ministar za socijalna pitanja, morao da poznaje zakone iz ove oblasti i zna da centar može, i treba, po službenoj dužnosti da pokrene postupak protiv nasilnika.\nTakva odredba postoji u Porodičnom zakonu, u članu 284, Zakonu o socijalnoj zaštiti, u članu 120, Opštem protokolu o postupanju i saradnji ustanova, organa i organizacija u situacijama nasilja nad ženama u porodici i u partnerskim odnosima, Posebnom protokolu o postupanju centra za socijalni rad-organa starateljstva u slučajevima nasilja u porodici i ženama u partnerskim odnosima.\nTo, praktično, znači da je ministar svojom izjavom dokazao, ne samo da je propusta u radu Centra bilo, nego i da ne poznaje osnovne odredbe zakona iz oblasti socijalne zaštite.\nTanja Ignjatović iz Autonomnog ženskog centra, organizacije koja se godinama bavi prevencijom i zaštitom žena od nasilja, za Istinomer potvrđuje, ne samo da je Centar za socijalni rad bio u obavezi da ispita navode, već i da otkrije nasilje, čak i ukoliko ono nije očigledno.\n„To stoji u Opštem protokolu o postupanju i saradnji ustanova, organa i organizacija u situacijama nasilja nad ženama u porodici i u partnerskim odnosima (tačka 5 i tačka 9.1), da razmotri eventualni uticaj na dete (tačka 6), da uradi procenu bezbednosnih rizika (tačka 9.6), da prijavi policiji i tužilaštvu saznanja o nasilju (tačka 9.6), da razmotri da li se radi o neposrednoj opasnosti po život, kada je postupanje po službenoj dužnosti (tačka 9.5)“, objašnjava Ignjatović.\nTanja Ignjatović iz Autonomnog ženskog centra / Foto: FoNet\nIgnjatović podseća i da su nadležni organi dužni da svaku prijavu nasilja, bila ona usmena ili pismena, ispitaju i utvrde stanje. U slučaju Dijane Zlatić, nijedna od ovih zakonskih obaveza nije ispunjena. To i više nego očigledno govori da nadležne institucije nisu dobro i kvalitetno radile svoj posao.\nZbog svih ovih propusta „Mreža žena protiv nasilja“ zatražila je ostavku ministra Aleksandra Vulina. Takođe, tražili su i da on ne bude na čelu „niti jednog ministarstva koje se bavi pitanjem zaštite žena i dece od nasilja u porodici i drugih oblika rodno zasnovanog nasilja“. Međutim, mandatar za sastav Vlade predložio je da Aleksandar Vulin ostane na čelu istog ministarstva, iz čega se može zaključiti kakav odnos prema rešavanju socijalnih pitanja imati nova-stara Vlada.\nPo proceni te organizacije, „odgovorno obavljanje funkcije ministra podrazumevalo bi da je stručna služba Ministarstva utvrdila ove propuste pre Zaštitnika građana“, a „način na koji postupa ministar Vulin samo govori o tome da Ministarstvo za socijalna pitanja ne želi da ispravi učinjene greške i kazni odgovorne za nepostupanje“.\nMeđutim, i pored svih dokaza, u Centru za sociajlni rad u Žitištu oštro su demantovali navode ombudsmana. Tvrde da propusta u radu nije bilo i da su zaposleni svoj posao radili odgovorno.\n„Stručnjaci Centra nisu konstatovali da se nasilje dešava sve do tragičnog događaja 1. jula ove godine“, navodi se u saopštenju Centra i dodaje da su radnici učinili sve što je bilo u njihovoj moći.\nIz svega navedenog, i više je nego jasno da Centar, ali i Ministartsvo, ne samo da nisu dali sve od sebe, nego već više od dve nedelje ne žele da priznaju propuste i učine napore u poboljšanju kvaliteta rada. Takođe, sam ministar Vulin sve vreme negira loš rad organa i u javnost iznosi netačne informacije. Ovde se ne radi samo o stvaranju bolje i kvalitetnije uprave koja treba da radi u interesu građanki i građana ove države, već o ugrožavanju ljudskih života zbog negiranja grešaka te iste uprave.\nAleksandar Vulin Autonomni ženski centar centar za socijalni rad Ombudsman


Palo Alto Prisma - Bezbednost u cloud-u - BEOtech IT Rešenja\nPalo Alto Prisma – Bezbednost u cloud-u2020-04-03T09:07:21+02:00\nOsigurajte vaš cloud\nPrisma™ je najkompletnija ponuda informatičke bezbednosti u cloud-u. Ubrzajte tranziciju u cloud pomoću programskog paketa koji je namenjen za obezbeđivanje složenih IT okruženja.\nNovi standard bezbednosti u cloud-u\nPalo Alto holistički pristup bezbednosti u cloud-u isporučuje najpotpunije rešenje koje je na raspolaganju i konstantno se razvija i evoluira sa vašom organizacijom.\nZaštitite svoje cloud aplikacije tokom celog svog životnog ciklusa, u bilo kom cloud-u.\nOmogućite bezbedno prihvatanje SaaS aplikacija istovremeno obezbeđujući usaglašenost i zaštitu podataka.\nBezbednost u izdvojenim i prodajnim objektima\nDok se vaša strategija umrežavanja u vašoj grani menja da bi se prilagodila cloud-u, unapredite vašu arhitekturu kako bi se smanjila složenost i cena.\nBezbednost mobilne radne snage\nEliminišite VPN veze, proxy, obezbeđene web portale i zaštitite mobilne korisnike — bilo gde.\nZero trust princip bezbednosti u cloud-u\nKoristite zero trust principe poverenja za bezbedan pristup javnom i privatnom cloud-u, kao i SaaS aplikacijama.\nZaštita mreže u cloud-u\nPrimenjivanje principa segmentacije mreže između radnih okruženja u cloud-u i sprečavanje naprednih pretnji.\nPrisma je najkompletniji programski paket za bezbednost u cloud-u i sastoji se od četiri različita proizvoda.\nBezbednost cloud-a za mobilne korisnike\nPrisma™ Access vam pomaže da vaša organizacija dosledno pruži informatičku bezbednost na udaljenim mrežama i mobilnim korisnicima. To je generacijski korak napred u bezbednosti u cloud-u, koristeći arhitekturu koja je isporučena u cloud-u kako biste povezali sve korisnike sa svim aplikacijama. Svi vaši korisnici, bilo u sedištu, u udaljenim lokacijama ili mobilni korisnici, povezuju se bezbedno na Prisma Access za korišćenje aplikacije u cloud-u i centralizovan pristup podacima, kao i internetu. Prisma Access stalno vrši ispitivanje celokupnog saobraćaja preko svih portova i omogućava dvosmerno umrežavanje sedišta sa udaljenim lokacijama, kao i umrežavanje udaljenih lokacija međusobno.\nPružajući skalabilnu bezbednost, Prisma Access obezbeđuje globalnu zaštitu, tako da više ne morate da brinete o stvarima kao što su nabavke i implementacija firewall-a na udaljenim lokacijama, ili kreiranje i upravljanje mrežnim uređajima u objektima za kolokaciju. Prisma Access koristi Cortex™ Data Lake za centralizovanu analizu, izveštavanje i forenziku.\nZaštita od pretnji u javnom cloud-u, upravljanje i usaglašenost\nPrisma™ Public Cloud je najsveobuhvatnije rešenje za zaštitu od pretnji, upravljanje i usaglašenost. Dinamički otkriva resurse u cloud-u i osetljive podatke u GCP™, AWS® i Azure® da detektuje rizične konfiguracije i identifikuje mrežne pretnje, sumnjiva korisnička ponašanja, malver, curenje podataka i ranjivosti okruženja. Eliminiše slepe tačke u cloud-u i obezbeđuje stalnu zaštitu uz kombinaciju bezbednosnih smernica zasnovanih na pravilima i mašinskom učenju.\nPrisma Public Cloud takođe veoma pojednostavljuje kontrolu usaglašenosti preko raznih tipova cloud okruženja i podržava generisanje izveštaje koji su spremni za reviziju preko kompletne biblioteke podržanih standarda u industriji – uključujući CIS, NIST, PCI, HIPAA, GDPR, ISO, SOC 2, i još mnogo drugih – sve na jedan klik. Korišćenje API-ja sa jednostavnim integracijama za cloud okruženja, informacije o pretnjama i alati za remedijaciju, samo Prisma Public Cloud pruža zaista integrisano iskustvo korišćenja – bez korišćenja agenata ili proxy-ja.\nBezbedan pristup SaaS\nPružajući naprednu zaštitu podataka i konzistentnost u SaaS aplikacijama, Prisma™ SaaS ima potpunu kontrolu nad rizicima. Komunicira sa vašim bezbednosnim brokerom pristupa cloud-u (CASB) u oblaku i pruža napredne mogućnosti u oblasti otkrivanja rizika, sprečavanja gubitka podataka, osiguravanje usaglašenosti, upravljanje podacima, nadgledanje korisničkog ponašanja i naprednog sprečavanja pretnji. Možete da ostanete usaglašeni i da osigurate sprečavanje curenja podataka a da ne remetite poslovne procese.\nPrisma SaaS funkcioniše kao višenamenski CASB, nudeći kontinualnu i zaštitu kroz API zasnovanu na smanjenju dijapazona rizika u cloud-u koji mogu dovesti do neželjenih upada. Sa pristupom isporuke potpune cloud usluge iz CASB-a, možete da obezbedite SaaS aplikacije korišćenjem ugrađenih mehanizama za kontrolu saobraćaju sa kompletnom vidljivošću aplikacija, segmentacijom, bezbednim pristupom i prevencijom pretnji, kao i korišćenjem API-jem za direktno povezivanje sa SaaS aplikacijama za klasifikaciju podataka, sprečavanje gubitka podataka i otkrivanje pretnji.\nZaštita aplikacija u cloud-u uz korišćenje pravila i polisa, kao i sprečavanje pretnji unutar aplikativnog saobraćaja.


Šta bi danas Crnjanski rekao o Srbiji, Evropi, a naročito o Rusiji - Sputnjik Srbija\n13:22 24 Jun 2021\n14:15 10.02.2019 (osveženo 11:10 03.09.2019) Preuzmite kraći link\nU godini u kojoj je obeležena 125. godišnjica rođenja Miloša Crnjanskog, Milo Lompar, profesor Filološkog fakulteta i predsednik Zadužbine Miloša Crnjanskog, objavio je kapitalnu studiju posvećenu velikom piscu — „Crnjanski, biografija jednog osećanja“.\nKao najboljeg poznavaoca života i dela Miloša Crnjanskog, pitali smo Lompara kako bi pisac „Seoba“ video današnju Srbiju.\n„To znači da se malo bavimo nagađanjima. To je više neka igra nego realan svet. Zavisi u kom registru bi je posmatrao. Ako bi je posmatrao u skladu sa njegovim umetničkim viđenjem, ona bi odgovarala njegovom melanholičnom pogledu na ljudsku istoriju. Crnjanski je u svojoj osnovi imao pesimistički pogled na istoriju, koji se onda graničio na dva pola. S jedne strane je govorio o kosmizmu, dakle na neki način je utapao postojanje čoveka u postojanje drugih živih bića, odnosno u ritam celokupne prirode, i to je bilo jedan oblik stilizovanog melanholičnog doživljaja čovekovog nestanka. S druge strane se bavio konkretnim narodima, poput srpskog, i njihovim istorijskim hodom, i to je na neki način imalo tragičnije, a ne samo melanholične tonove“, kaže Lompar.\nOsnovni doživljaj srpske istorije kod Crnjanskog je bio dat u dva glavna tona. Jedan je bio tragični položaj srpskog naroda, što je on dosta često oblikovao i iskazivao.\n„Dakle, bio je vezan za jednu vrstu tragičnog momenta srpske istorije. Ne treba zaboraviti da je Crnjanski odrastao na periferiji srpskog nacionalnog prostora, u blizini Temišvara, i ta slika iščezavanja srpskih sela, mesta koja nose srpska imena, koja je bila karakteristična za Temišvarski Banat, za Srbe visoko u Ugarskoj, bila je trajan doživljaj njegovog istorijskog viđenja. Čak u ’Dnevniku o Čarnojeviću‘ imate popis onih crkava u Sent Andreji i opustelih mesta. Tako da bi verovatno danas posmatrao opustele krajeve na kojima su nekad Srbi živeli i koje je on obilazio u međuratnom periodu, sa izvesnom i dubokom setom i melanholijom“, smatra Lompar.\nMeđutim, mimo tog umetničkog doživljaja, kod Crnjanskog je bio vrlo razvijen i jedan aktivni, dinamični pol ličnosti, jer je on sam bio dinamična i aktivna ličnost. To je pomalo protivrečno u odnosu na njegov prethodni doživljaj.\nCrnjanski je bio čovek izrazito dinamičkog odnosa prema stvarnosti sa velikim interesovanjem prema istorijskim pregnućima, naročito Karađorđa, koga je opisivao u veličanstvenim potezima. On je bio njegova trajna fascinacija.\n„Odnosio se sa velikim poštovanjem i prema snazi i borbi našeg naroda za opstanak i mogli bismo reći da su se ta dva pola preplitala u njegovoj ličnosti. S tim što je ovom umetničkom ili filozofskom polu pripadao na neki način, pesimističko-melanholični ton nacionalne sudbine, a ovom drugom aktivnom, dnevnom, mogli bismo reći političkom sloju, pripadao je jedan mnogo dinamičniji, mnogo delatniji pogled na nacionalnu egzistenciju. Mislim da su ta dva elementa kod njega bila u različitim odnosima i da bi on na taj način mogao da odredi i današnju situaciju“, kaže Lompar.\nNa pitanje kakav bi bio pogled Crnjanskog na Evropsku uniju, Lompar odgovara da je on, u političkom smislu, često imao odnos prema ritmu vremena koji se trudio da pogodi, i da bi u tom spektru značenja Crnjanski, koji je bio formiran u srednjoevropskom kulturnom krugu, mogao imati čulo za jednu vrstu evropskih integracija.\n„Ako čitate njegove tekstove koje je objavio u argentinskom časopisu ’Ekonomisto‘, koji je uređivao Milan Stojadinović posle Drugog svetskog rata, videćete i bićete možda impresionirani kako je on ranih pedesetih godina, kad se prvi put pomaljaju obrisi Zajednice uglja i čelika, već govorio o evropskoj ekonomskoj, trgovinskoj i ono što je posebno paradoksalno — vojnoj zajednici“, ističe sagovornik Sputnjika.\nCrnjanski je u tim tekstovima raspravljao, između ostalog, i o vojnim aspektima evropskog ujedinjenja, što znači da je on tadašnje razgovore (a tada je živeo u Londonu) o sadržajima evropskog ujedinjenja pratio sa velikom pažnjom. Takođe, pisao je u tim člancima i o aspektima britanskog pridruživanja EU, tako da njemu EU nije bila nepoznata tema.\n„Ako možemo na osnovu tih tekstova da zaključujemo, možemo videti da je on govorio o jednoj vrsti trgovinskog ujedinjavanja sa jednom vrstom razumevanja dok je gajio veliku skepsu prema vojnim i političkim aspektima evropskog ujedinjenja. Mislim da bi sa svojom posebnom osetljivošću na britanske aspekte politike sa posebnim obzirom posmatrao britansko odvajanje od EU i mislim da bi u tim širim, kontinentalnim relacijama uočavao određenu vrstu problema koje i mi danas vidimo“, kaže Lompar.\nTakođe, nema sumnje da bi njemu imponovao uspon Rusije posle 2000. godine. Crnjanski je bio slavenofil i rusofil u tom smislu, i naročito bi mu imponovala ta vrsta ponovnog ruskog prisustva u evropskoj i svetskoj politici.\n„Mislim da bi imao osetljivo uvo i za probleme pravoslavne ekumene, zato što je imao čulo za verske podele unutar savremenog sveta. Ne treba zaboraviti da je on dugo boravio u Rimu i s pažnjom posmatrao Vatikan, prema čijoj politici je, naročito politici Pija XII, gajio rezerve, gotovo od samog njenog početka“.\nNa pitanje kako bi Crnjanski gledao na višegodišnju srpsku politiku „EU nema alternativu“, Lompar odgovara:\n„Mislim da bi on teško razumeo ovolike razmere srpskog nesnalaženja i da bi stavljao akcenat na ono na šta je stavljao i u predvečerje Drugog svetskog rata — na neku vrstu nacionalne politike“.\nMilan Stojadinović, Milo Lompar, Miloš Crnjanski, Austrougarska monarhija, Rumunija, Vatikan, Velika Britanija, Srbija


Prema novom uputstvu republičkog nivoa, Grad Banjaluka uspostavlja karantin na tri lokacije, gdje će boraviti lica s boravištem u Banjaluci, koja uđu u zemlju na nekom od graničnih prelaza i kod kojih testiranja pokažu da nisu pozitivni na koronavirus, javlja Anadolu Agency (AA).\nBanjaluka, BiH – 26. mart 2020:\nPrema novom uputstvu republičkog nivoa, Grad Banjaluka uspostavlja karantin na tri lokacije, gdje će boraviti lica s boravištem u Banjaluci, koja uđu u zemlju na nekom od graničnih prelaza i kod kojih testiranja pokažu da nisu pozitivni na koronavirus. ( Gradska uprava Banjaluke – Anadolu Agency )\n“Ova lica se upućuju na obavezni karantin od 14 dana. Trenutne lokacije za ovaj karantin su: dvorana Obilićevo, objekat Doma zdravlja Obilićevo i Centar ‘Zaštiti me’, s razdvojenim smještajem za muške i ženske osobe, te porodice ili majke s djecom”, saopšteno je iz banjalučke Gradske uprave.\nDodaje se da se karantin uspostavlja u saradnji s Ministarstvom unutrašnjih poslova Republike Srpske i Domom zdravlja Banjaluka.


Orban upozorava Evropu na recesiju\nOrban, koji je položio zakletvu nakon što je u aprilu izabran u četvrtom mandatu, rekao je u obraćanju parlamentu da Brisel "zloupotrebljava svoju moć iz dana u dan" umanjujući suverenitet država članica.\nUprkos tome, dodao je Orban, mesto Mađarske je u EU u narednoj deceniji.\nOn je rekao da Mađarska neće blokirati sankcije EU protiv Rusije povodom njene akcije u Ukrajini sve dok te mere ne ugrožavaju energetsku bezbednost Mađarske.\nOrban je izjavio da će zadatak njegove vlade biti da vodi mađarsku ekonomiju kroz evropsku ekonomsku krizu, branio je poreske olakšice i beneficije za porodice, kao i meru ograničavanja cena energenata.\n- Rat i evropska politika sankcija koje su uvedene kao odgovor stvorili su energetsku krizu, izjavio je Orban i ukazao na početak ere visoke inflacije i recesije, kada ekonomski rast opada, stagnira ili minimalno raste u narednim godinama.\nOn je dodao da će Vlada i Nacionalna banka Mađarske morati da koordinišu korake radi smanjenja inflacije.\nBONUS VIDEO: FRANCUSKA U KOLAPSU ZBOG SANKCIJA: Redovi na pumpama, kamiondžije u štrajku\nORBAN NALJUTIO HRVATSKE UGOSTITELJE: Natpis na tabli sve govori (FOTO)\n14. 05. 2022. u 13:05\nBRISEL ORBANU PLAĆA ZA SANKCIJE RUSIJI: Deo planova nove energetske strategije Unije\nI RANIJE NERVIRAO HRVATE: Orban govorio o "mađarskim" županijama\n12. 05. 2022. u 11:34\nViktor Orban Mađarska EU recesija rat u Ukrajini


Čupić sa protesta u Kragujevcu predložio uključivanje stranih predstavnika u dijalog sa vlašću | Autonomija\nČupić sa protesta u Kragujevcu predložio uključivanje stranih predstavnika u dijalog sa vlašću\n"Onaj ko hoće dijalog, treba da ga vodi direktno sa predstavnicima protesta, a ne sa opozicionim strankama u Skupštini Srbije"\nU Kragujevcu je sinoć održan 20. po redu protest „Jedan od pet miliona“ sa kog je profesor Čedomir Čupić predložio formiranje Saveta protesta koji će, kako je rekao, činiti nestranački i najugledniji ljudi iz Beograda, Novog Sada, Niša i Kragujevca, ali i uključivanje posrednika u dijalog sa vlašću, u vidu predstavnika OEBS-a ili Saveta Evrope.\nObraćajući se građanima na platou kod nekadašnje Robne kuće Beograd u centru Kragujevca, Čupić je rekao da onaj ko hoće dijalog, treba da ga vodi direktno sa predstavnicima protesta, a ne sa opozicionim strankama u Skupštini Srbije.\n„Kada je u pitanju protest, dijalog se ne vodi u parlamentu jer je protest širi od stranačkog. U njemu učestvuju građani i pojedinci, građanska udruženja, pokreti, opozicione parlementarne partije i one van skupštine“, rekao je Čupić.\nNavodeći da dijalogom treba utvrditi preduslove za slobodne i fer izbore bez kojih, kako je ocenio, nema garancije da će izbori biti obavljeni kako to nalažu vladavina prava i demokratski poredak, Čupić je predložio da se u taj dijalog sa vlašću uključe i predstavnici organizacija poput OEBS-a ili Saveta Evrope.\n„Pa, onda neka kaže da neće dijalog. U redu, nećeš dijalog, onda ćeš dobiti ono što će ti svet pribeležiti, označiće te kao opasnog čoveka po sopstvene građane“, rekao je Čupić.\nOn je dodao da je potrebno ozakoniti ravnopravnost učesnika na izborima kao i da svi oni moraju imati slobodan pristup svim medijima u Srbiji, posebno elektronskim.\n„U dijalogu treba postići dogovor da se promene sadašnji članovi Regulatornog tela za elektronske medije i da njihova mesta zauzmu ‘dokazani’ stručni ljudi. Kada se prihvate preduslovi, onda se potom dijalog o izbornim uslovima nastavlja u parlamentu, gde prerasta u pregovore, i tu su opozicione stranke koje će taj posao da obave“, rekao je Čupić.\nČupić je prokomentarisao i poziv opoziciji da učestvuje u skupštinskoj raspravi o Kosovu i Metohiji, zakazanoj za 27. maj.\n„Navlači ih, hoće da ih ponizi i mislim da svi koji na to pristanu, pristaju na poniženje. U tom slučaju, oni nisu naši pravi predstavnici“, ocenio je Čupić.\nDodao je da su građanski protesti sada ušli u „fazu funkcionisanja“ koju čine različiti oblici i sadržaji građanske neposlušnosti, kao što su slobodne zone.\n„Ne sme se odustajati od protesta i samo nenasilnim protestima i istrajnošću, upornošću i odgovornošću mogu da se ostvare zahtevi građana“, naveo je Čupić.\nFunkcionerka Stranke slobode i pravde Marinika Tepić je rekla da se ona kao ni njena poslanička grupa, neće vratiti u parlament kako bi prisustvovali sednici o Kosovu i Metohiji na kojoj treba da se obrati i predsednik Srbije Aleksandar Vučić.\nOna je navela da protesti nisu oslabili već da su ušli u novu fazu i zamolila građane da nastave sa protestima „bez prebrojavanja“ i da „istraju sve dok ne vide leđa Vučiću, njegovom bratu, njegovim kumovima, njegovoj javnoj tužiteljki Zagorki Dolovac“.\n„Kladim se da pre šest meseci niko ni od naših nije mogao da pretpostavi da su ovakvi protesti mogući. Sada svi naši veruju da je to moguće, a počeli su da veruju i njihovi. I držite me za reč jer je tako. Počela su ozbiljna komešanja, zato i cure informacije, jer neki taktički, neki možda iz griže savesti, a neki jer misle da će biti abolirani, pokušavaju da pređu na drugu stranu“, rekla je Marinika Tepić.\nOna je ocenila da je „još jedan dokaz da su protesti imali ozbiljan rezultat, kukavičluk Aleksandra Vučića da ipak ne raspiše vanredne parlamentarne izbore ovog proleća kako je mislio da plaši ljude mesecima“.\n„Pa neće biti da je toliko siguran u svoju teatralnu i veliku pobedu, a naročito zna da će vlast izgubiti ukoliko oslobodimo medije sa nacionalnom frekvencijom, jer oni su preduslov za slobodne i poštene izbore“, rekla je funkcionerka Stranke slobode i pravde.\nProtest na Đačkom trgu održan je posle šetnje koja je počela u 18 časova okupljanjem na platou kod nekadašnje Robne kuće Beograd u centru Kragujevca.


Sa Zvezdom osvojio tri trofeja, sad se vraća u Evroligu! - Sportske.net\nSa Zvezdom osvojio tri trofeja, sad se vraća u Evroligu!\nU Zvezdi se nije dugo zadržao, ali može da se pohvali trofejnim periodom u crveno-belom dresu.\nTomić svestan ko je favorit, ima recept za Unikahu!Slavlje Zvezdinih navijača, zna se kome se najviše raduju! (TVITOVI)Zvezda na +30 u DolenjskojPoluvreme - Kešelj "od fire", ko nije na nivou (TVITOVI)EK: Nemački derbi pripao Ulmu, ovako stoje stvari nakon prvog kola Top 16\nPre dve godine, januara 2017, Crvena zvezda je angažovala Amerikanca Diona Tompsona, koji je u tadašnjem timu Dejana Rdaonjića proveo narednih šest meseci i u tom periodu osvojio titulu u ABA ligi, titulu prvaka Srbije i trofej Kupa Radivoja Koraća.\nIz Zvezde se preselio u Španiju, u redove San Pablo Burgosa, a juče se pojavila iznenađujuća iznormacija o njegovom povratku na najveću evropsku scenu.\nNaime, u nastavku sezone ćemo 30-godišnjeg Tompsona gledati u dresu litvanskog evroligaša Žalgirisa, gde će pokušati da na najbolji način zameni povreženog Antanasa Kavalijuaskas.\nNjegov debi u dresu litvanskog velikana očekuje se već u četvrtak protiv Fenerbahčea u Evroligi.


Na svim aerodromima u ovoj evropskoj državi uskoro će biti obavezne maske - Avionom - informacije o putovanju avionom\nVi ste ovde: Početak » Na svim aerodromima u ovoj evropskoj državi uskoro će biti obavezne maske\nNa svim nemačkim aerodromima biće uskoro uvedena opšta obaveza nošenja zaštitnih maski. Nemački magazin „Špigl“ piše, pozivajući se na paket mera vlasti i upravitelja aerodroma, da postoji potreba za maskama, budući da nije moguće garantovati konstantno poštovanje odstojanja na aerodromima. Kako navode, posebno je teško držati potrebno odstojanje na bezbednosnim kontrolama i na predaji prtljaga. […]\nNa svim nemačkim aerodromima biće uskoro uvedena opšta obaveza nošenja zaštitnih maski.\nNemački magazin „Špigl“ piše, pozivajući se na paket mera vlasti i upravitelja aerodroma, da postoji potreba za maskama, budući da nije moguće garantovati konstantno poštovanje odstojanja na aerodromima.\nKako navode, posebno je teško držati potrebno odstojanje na bezbednosnim kontrolama i na predaji prtljaga.\n„Špigl“ ukazuje da bi odgovarajuća obaveza mogla biti uvedena već za nedelju dana, prenosi B92.\nDeca ispod šest godina bila bi, prema tim namerama, isključena iz obaveze nošenja maski na aerodromima.


Premijer Federacije BiH predat Tužilaštvu BiH | Starmo\nNaslovnica Život Premijer Federacije BiH predat Tužilaštvu BiH\nPremijer Federacije BiH predat Tužilaštvu BiH\nSarajevo — Premijer Federacije BiH Fadil Novalić, direktor Federalne uprave Civilne zaštite Fahrudin Solak i vlasnik firme “FH Srebrena malina” Fikret Hadžić predati su Tužilaštvu BiH u petak popodne (29. maja), dan nakon privođenja u aferi “Respiratori”, javio je Radio Slobodna Evropa.\nOčekuje se odluka Suda BiH o tome da li će im biti određen pritvor ili će biti pušteni da se brane sa slobode. Tužilaštvo BiH još uvijek nije podiglo optužnicu protiv osumnjičenih.\nRespiratore je iz Kine nabavila Vlada Federacije BiH, odnosno Federalna uprava Civilne zaštite preko firme “FH Srebrena malina” u vrijednosti od 10,5 miliona maraka (5,25 miliona eura).\nSve je zatim postalo predmetom istrage Tužilaštva BiH, prvo stoga što se pomenuta firma bavi proizvodnjom i preradom malina, a u istrazi koja je uslijedila je utvrđeno i da su respiratori neupotrebljivi.\nPremijer Novalić je u četvrtak naveče (28. maja) priveden i nakon više od osam sati saslušanja zadržan u prostorijama SIPA-e, kao i Solak i Hodžić.\nKao je zvanično saopšteno, SIPA je “saslušala više osoba po nalogu Tužiteljstva Bosne i Hercegovine koje više od mjesec dana provodi istragu o ovom slučaju”.\nTužiteljstvo treba utvrditi da li je Federalna uprava civilne zaštite s firmom “FH Srebrena malina” zakonito sklopila ugovor, te da li je uopće ta firma imala dozvole za promet medicinskom robom u trenutku kupovine respiratora.\nTužilaštvo BiH preuzelo je predmet “Respiratori” od Kantonalnog tužilaštva Sarajevo 4. maja.\nNovalić se pridružio maršu mira\n“Delta” na 29 lokacija u cijeloj BiH


Đurković: Vranješ je selektor - Ostali sportovi, Rukomet, Top News\nĐurković: Vranješ je selektor\nAleksandar Milosavljević 13.08.2013., 13:24\nBožidar Đurković, generalni sekretar Rukometnog saveza Srbije, u izjavi za B92 kazao je da još uvek nije bilo pregovora sa Flenzburgom u vezi sa angažmanom Ljubomira Vranješa na predstojećem Evropskom prvenstvu, ali i da veruje da neće biti problema da dođe do dogovora.\n„Čitao sam i ja u novinama, ali stvarno ne znam kako su došli do tog zaključka. Za sada nema nikakvih razgovora po tom pitanju. Imamo zakazane konsultacije sa klubom krajem avgusta i tada će sve biti mnogo jasnije. Mi smo razgovarali i sa Vranješom, on je zainteresovan da ostane selektor“ – rekao je Đurković.\nDnevni list Sport u svom današnjem izdanju otkrio je da bi nemački klub mogao da pravi određene probleme Vranješu odnosno da mu zabrani da bude selektor Srbije na smotri najboljih evropskih reprezentacija, koja će u drugoj polovini januara biti održana u Danskoj.\nBožidar ĐuirkovićLjubomir VranješRukometni savaz Srbije\nPrethodna vest PSŽ se interesuje za Alveša\nSledeća vest Šamah u Palasu\nPSŽ se interesuje za Alveša\nŠamah u Palasu\nFILIP KNEŽEVIĆ ZA HOTSPORT: ‘Da mi je neko tada rekao da neću igrati za Real Madrid, pobio bih se sa njim’ (VIDEO) (FOTO)


HomeDRUŠTVOObeleženo 23 godine od stradanja Srba u Orahovcu\nParastosom i polaganjem cveća na groblju Orlovača u Beogradu Udruženje porodica kidnapovanih i nestalih na Kosovu i Metohiji obeležilo je 23 godine od masovnog kidnapovanja, proterivanja i ubistava Srba na području opštine Orahovac, a venac na spomen ploču “Za nezaborav“ položio je direktor Kancelarije za KiM Petar Petković.\n“Ovde su sahranjeni posmrtni ostaci 11 članova porodice Kostić. Saranda Bogojevci (potpredsednica Skupštine Kosova) danas može da svedoči o strašnom zločinu koji se desio njoj i njenoj porodici. Ona je preživela jer ju je srpska vojska spasla i odvela u bolnicu u Prištinu. A ko će danas da svedoči o 11 ubijenih Kostića“, upitao je Petković.\nNavodeći da su prošle 23 godine od teškog zločina nad Srbima Petković je poručio:“Nikada ih nećemo zaboraviti, insistiraćemo da pravda bude zadovoljena i da svi koji su činili zločine odgovaraju pred licem pravde“.\nSekretar Udruženja porodica kidnapovanih i nestalih na KiM Olgica Božanić je rekla da porodice ubijenih i otetih sa teritorije opštine Orahovac danas obeležava 23 godine patnje i bola ističući da su Srbi 18. jula 1998. godine, “u vreme mira“ proterani iz sela Retimlje i Zočišta i odvedeni u logore OVK.\n“Naša borba traje i danas, pred Specijalizovanim sudom u Hagu se vodi procesi protiv Hasisma Tačija, Kadrija Veseljija i drugih za zločine počinjene u opštini Orahovac. Nažalost, svedoka je malo, ali imamo pisane i video zapise koje koriste sudije i tužioci“, rekla je Božanić novinarima.\n“Tražićemo da oni koju počinili zločine budu kažnjeni i da nema deskriminacije među zločinima, zločinici imaju ime i prezime. mi ne osuđujemo narod, osuđujemo zločince i njihove nalogodavce“, rekla je Božanić.\n“Moj suprug je preminuo pre sedam dana nesaznavši za sudbinu sina. Nadam se da će pregovori doneti neke rezultate, da će istina kad-tad isplivati, živimo u toj nadi“, rekla je Majstorović.\n„Njihovi ostaci su kasnije pronađeni u jami Volujak kod Kline. Gospod da im podari Carstvo nebesko. Večni spomen!“, poručio je Janjić\nInspekcija preduzela mere da utvrdi uzrok pomora ribe u Kolubari\nUN: Dramatičan porast broja gladnih u svetu


Biram Crnu Goru: Novaković pozvan na molitveni doručak u Vašingtonu – ProSrpski Portal\nBiram Crnu Goru: Novaković pozvan na molitveni doručak u Vašingtonu\n“Ovo je jedinstvena prilika za mladu stranku kakva je Biram Crnu Goru da američkim zvaničnicima u izbornoj godini predstavimo naše viđenje daljeg razvoja Crne Gore”, rekao je Novaković\nPredsjednik stranke Biram Crnu Goru Radomir Novaković Cakan dobio je poziv na molitveni doručak koji se tradicionalno održava početkom februara u Vašingtonu, saopšteno je danas iz te partije\n“Ovo je jedinstvena prilika za mladu stranku kakva je Biram Crnu Goru da američkim zvaničnicima u izbornoj godini predstavimo naše viđenje daljeg razvoja Crne Gore”, rekao je Novaković.\nOn je dodao da se veoma raduje ovom pozivu.\n“Politički, ovo je važan signal, zato što je administracija predsjednika Trampa odlučila da pozove Biram Crnu Goru koja će biti jedina vanparlamentarna stranka iz Crne Gore na tako važanom događaju”, rekao je Novaković.\nMolitveni doručak se jednom godišnje održava u Vašingtonu, a ovaj, 68. po redu će biti 6. februara 2020 godine. Ovaj događaj, koji je prvi pokrenuo Abraham Vereide, zapravo predstavlja seriju sastanaka, svečanih ručkova i večera koji se održavaju od 1953. godine, a od 1980. godine se održavaju u Vašingtonskom Hiltonu.\nBiram CRNU doručak GORU molitveni NA Novaković pozvan Vašingtonu\n“Rusija je na strani Jermenije, a mi Turska, podržavamo Azerbejdžan, hajde da se četiri strane sastanu…”\nVlada Crne Gore zvaničnu politiku vodi samo preko zvaničnih kanala komunikacije


NIS > Presscentar > Vesti > NIS domaćin studentima sa Gubkina\nStudenti prestižnog moskovskog Univerziteta za naftu i gas „Gubkin“, boravili su od 13. do 18. aprila u višednevnoj poseti Srbiji gde im je domaćin bila kompanija NIS. Tokom obilaska, mladi akademci imali su priliku da se upoznaju sa poslovnim aktivnostima kompanije.\nBudući inženjeri u poseti komandnoj sali Rafinerije nafte Pančevo\nPosetom rafinerijskom kompleksu u Pančevu, studenti su upoznati sa nastankom, razvojem i modernizacijom Bloka „Prerada“ NIS-a, a zatim su obišli kompleks lakog hidrokrekinga i hidroobrade (MHC/DHT) čijom je izgradnjom i puštanjem u rad omogućena domaća proizvodnja goriva evropskog standarda kvaliteta. Budući inženjeri posetili su i komandnu salu Rafinerije, gde su im predstavljeni dalji planovi modernizacije prerađivačkog kompleksa NIS-a. Akademci su obišli i Naučno Tehnološki Centar NIS-a u Novom Sadu, gde su imali priliku da vide savremene tehnologije koje se koriste u radu ovog centra, a zatim posete i Trening centar Bloka “Servisi“ u Zrenjaninu i savremeno postrojenje za preradu gasa u Elemiru. Za studente je organizovana i poseta muzeja NIS-a, kao i Poslovnom centru u Novom Sadu.\nPoseta Trening centaru Bloka „Servisi“ u Zrenjaninu\nZajedno sa ruskim kolegama u poseti NIS-u je bilo i šest stipendista naše kompanije sa Tehničkog fakulteta „Mihajlo Pupin“ iz Zrenjanina. Studente iz Rusije je u poseti NIS-u predvodio Andrija Avramović, stipendista NIS-a koji je prošle godine proglašen za najboljeg stranog studenta u Ruskoj Federaciji.


Ovo je 10 najboljih aviokompanija u svetu prema oceni putnika - Bizlife.rs\n07:37 Beograd, 04/04/2019\nPutnici su na TripAdvisoru sada već tradicionalno ocenili svetske aviokompanije te je ta platforma objavila svoju godišnju listu deset najboljih.\nRangiranje je temeljeno na milionima recenzija, ocena i komentara putnika objavljenih kroz celu prošlu godinu koji su potom analizirani pomoću algoritma, prenosi Seebiz.\nTa je azijska aviokompanija zasela na tron drugu godinu zaredom, a osim što je odnela titulu najboljeg avioprevoznika, putnici su procenili da ona ima i najbolju ekonomsku klasu.\nDok je prošle godine Qatar Airways zauzeo tek osmo mesto, ove je godine skočio za čak šest pozicija, a proglašen je i aviokompanijom s najboljom biznis klasom što ne čudi budući da se sedišta onde, a i u prvom razredu, mogu spustiti te imitirati krevete.\nTajvanska aviokompanija se ove godine našla na trećem mestu, što je rast od dve pozicije, a putnici su posebno bili zadovoljni prostornom ekonomskom klasom te hranom.\nNajveću bliskoistočnu aviokompaniju putnici su ocenili slabije nego u 2018. te je pala za jedno mesto. Ipak, Emiratesov prvi razred pokosio je svu konkurenciju i proglašen je najboljim.\nIako se najveća japanska aviokompanija ove godine našla jedno mesto niže na listi najboljih, putnici su posebno pohvalili osoblje JAL-a te veoma čiste avione.\nOva je američka kompanija najveći niskobudžetni avioprevoznik na svetu i drugu godinu zaredom zauzela je šesto mesto na TripAdvisorovoj listi. Southwest Airlines izdvaja se od ostalih aviokompanija ove klase po tome što nudi besplatna bezalkoholna pića i užinu tokom leta te ne naplaćuje čak dva komada prtljaga, što je veoma neobično s obzirom na cene letova.\nBrazilska aviokompanija dve je pozicije više nego prošle godine, a to se u najvećoj meri pripisuje sedištima „Skysofas“ iz ekonomske klase, odnosno četiri sedišta koja se mogu povezati i tako postati „prostran kauč za porodicu, parove ili prijatelje koji putuju zajedno“.\nUprkos tome što je potonuo za šest pozicija sa svog prošlogodišnjeg drugog mesta na listi najboljih aviokompanija, Air New Zealand proglašen je najboljim u kategoriji Premium ekonomske klase, a njegovi su putnici posebno naglasili širok izbor filmova i serija koju taj prevoznik nudi na svojim letovima.\nBritanski niskobudžetni avioprevoznik pao je za dva mesta ove godine, ali je odneo titulu najboljeg ne samo u Ujedinjenom Kraljevstvu, već i u celoj Evropi.\nOva se japanska kompanija prvi šut našla na TripAdvisorovoj listi, a visoko je ocenjena zbog usluge i odnosa prema putnicima.\nIzvor: Seebiz, Trip Advisor


Budite svedoci rađanja Kingsmana, jer vreme je za ples - Kulturni kišobran\nVlatko Stefanovski i V3 Trio 19. septembra na Tašmajdanu\nBudite svedoci rađanja Kingsmana, jer vreme je za ples\n20th Century Studio ne prestaje da nam golica maštu i uvodi nas polako u filmski spektakl koji ljubitelji dobrog filma, smeha i otmenosti željno iščekuju. Ovaj film nije nastavak Kingsman franšize, već publiku vraća u period prapočetka najtajnije kraljevske službe, u doba posle Prvog svetskog rata. Raskošni kostimi, uglađena odela, britki britanski humor protkani čuvenom Kaljinkom nagoveštavaju glavne strane sukoba, dok je na publici da odabere stranu. Mističnog zlikovca crnih očiju i raščupane kose Raspućina igra Ris Ifans, na strani „loših momaka“ su još Stenli Tuči (Igre gladi) i evropski glumac Danijel Brul (Kapetan Amerika: Građanski rat).\nReditelj i scenarista filma Metju Von je u ovoj predpriči zadržao nivo humora i podsmeha prema istorijskim događajima koji su prilagođeni potrebama filma i naglasio je: „Od detinjstva sam želeo da napravim veliki „kraljevski“ film koji neće biti dosadan. Mislim da je svet spreman da vidi epsku avanturu“.


Nikodijević: Odlična koordinacija svih gradskih službi| Grad Beograd\nNikodijević: Odlična koordinacija svih gradskih službi\nU ovoj vanrednoj situaciji najvažnije je da se život normalno odvija i da koridorski saobraćaj funkcioniše po ustaljenom redosledu, kako bi, pre svega, zdravstveni radnici mogli da stignu do svojih radnih mesta, a zato je veoma bitna koordinacija svih gradskih službi, izjavio je za RTS predsednik Skupštine grada Nikola Nikodijević.\nOn je dodao da u ovom trenutku nema većih problema kada je u pitanju komunalni sistem Grada Beograda, kao i da se Gradski štab za vanredne situacije sastaje nekoliko puta dnevno, jer se situacija menja iz sata u sat pa treba odmah reagovati.\n– Jedna od stvari koje ovog jutra treba da organizujemo jeste dopremanje medicinske pomoći, koju smo dobili od naših prijatelja iz Kine. Ona je tokom jučerašnjeg dana stigla u magacine Republičkog fonda za zdravstveno osiguranje i mi ćemo je tokom jutra preuzeti. Nama je izuzetno važno da imamo dovoljno zaštitne opreme, pre svega za radnike u komunalnim sistemima i socijalnim službama koje rade u dnevnom kontaktu sa velikim brojem ljudi, jer nam je bezbednost i zdravlje naših ljudi na prvom mestu. Opreme u ovom trenutku imamo zaista dovoljno da zaštitimo svakog čoveka koji radi – istakao je Nikodijević.\nOn je dodao da se dezinfekcionim sredstvima tretiraju sve zdravstvene i javne ustanove, kao i ustanove socijalne zaštite, posebno one u kojima se na malom prostoru pojavljuje veći broj ljudi narušenog zdravlja i oslabljenog imunog sistema.\n– Tretiramo i vozila javnog prevoza, na svakoj početnoj stanici se dezinfikuju, a posebno kada uđu u garažu gde se vrši totalni tretman dezinfekcije svih vozila. Radimo sve kako bismo omogućili da se građani maksimalno zaštite i tako ćemo nastaviti ubuduće – naglasio je predsednik gradskog parlamenta.


Metkovci kreću napadački nastojeći što prije postići vodstvo, ali gosti iz Dubrovnika dobrom postavom i brzim protokom lopte uspijevaju igru prebaciti na domaćinovu polovinu igrališta. U dvanaestoj minuti gostujući igrač Ivan Milić koristi ubačaj s lijeve strane i glavom postiže pogodak, jedini na utakmici. Šokirani Metkovci se nisu predavali do kraja te su izmjenama pokušavali osvježiti sastav i izjednačiti. Posljednjih deset minuta službenoga vremena imali su i igrača više jer je Nermin Elezović načinio prekršaj nad domaćim napadačem, koji je bio u izglednoj situaciji, pa mu je dodijeljen crveni karton. Unatoč svim nastojanjima, ONK Metković nije uspio izjednačiti u utakmici koju je njegovim navijačima bilo teško gledati, ponajviše zbog pregršt propuštenih prilika domaćih, ali toga je bilo i na gostujućoj strani.\nONK Metković: Ivica Jerković, Tomislav Plećaš, Ante Družijanić (od 46. minute Krešimir Kahanek), Josip Boras, Tomislav Miletić, Josip Plećaš, Stipan Marević (od 46. minute Luka Borovac), Neven Majić, Matija Ilić (od 46. minute Viktor Šimunović), Dane Dominiković (od 67. minute Josip Šiljeg), Andrija Marušić\nNK GOŠK Dubrovnik: Dalibor Kristić, Ante Ivanišević, Frano Mrđen, Pero Grbić, Josip Tomičić, Ivan Milić, Bruno Berković, Krešimir Zeko (od 67. minute Danijel Sentić), Maro Kalauz, Zvonimir Čikato, Nermin Elezović.


NSinfo: Betanija - najbolje veliko porodilište u Srbiji u 2016. godini\nBetanija - najbolje veliko porodilište u Srbiji u 2016. godini\nZa najbolje veliko porodilište u Srbiji u 2016. godini proglašena je novosadska Betanija\nNajbolje porodilište u Srbiji za 2016. godinu je porodilište Kliničko-bolničkog centra "Dr Dragiša Mišović", ocenile su mame. Po oceni ispitanica za najbolje malo porodilište ocenjeno je porodilište iz Sente.\nIspitanice su odbarale i 15 najboljih ginekologa, kao i ginekologa najuticajnijeg na internetu.\nU istraživanju "Kakva su nam porodilišta?", koje je sproveo portal Bebac, učestvovalo je 9.888 mama koje su oko 15 minuta izdvojile za popunjavanje upitnika sa 72 pitanja.\nPorodilišta u Srbiji su sistemski zanemarana, jer se u njih ne ulaže, što je razlog zbog kojeg su porodilišta u lošem stanju i nemaju dovoljno osoblja, posebno u manjim gradovima i opštinama, ocenila je danas autorka istraživanja portala Jasmina Mihnjak.\nMihnjak je na predstavljanju rezultata istraživanja rekla da je 9.888 mama, učesnica u istraživanju, porodilišta u Srbiji ocenilo kao "vrlo dobra" - ocenom 3,54.\nOna je rekla da su mame najnižu ocenu dale pružanju pomoći pri dojenju bebe (2,8), dok je 43 odsto žena reklo da u porodilištu nisu savladale dojenje.\n- Mame najslabije ocenjuju boravak u porodilištu posle porođaja, ocenom 2,95, zato što nisu zadovoljne stanjem u sobama, hranom, neljubaznošću osoblja i nedostatkom savetovanja u vezi sa dojenjem - rekla je Jasmina Mihnjak.\nPrema njenim rečima, mame su visoke ocene dale lekarima (4,17) i babicama (4,02) i zadovoljne su brzinom prijava i odnosom osoblja prema njima u porođajnoj sali. Oko 42 odsto mama je reklo da je porođaj ispunio njihova očekivanja, 27 odsto je reklo da je bilo bolje od očekivanog, a 31 lošije od očekivanog. Znači, 70 odsto žena je pozitivno ocenilo porodilišta - kazala je ona.\nMihnjak je dodala da se zadovljstvo žena u velikim porodilištima u Beogradu i Novom Sadu razlikuje od zadovoljstva kvalitetom usluge u manjim i srednjim porodilištima.\nOna je navela da manjim porodilištima nedostaju adekvatni uslovi, poput sale za carski rez, dok je u velikim porodilištima problem to što u njima boravi veliki broj žena, te ne može svakoj da se posveti dovoljno pažnje.\nAutorka istraživanja je kazala da je od ukupnog broja učesnica u istraživanju (9.888) 73 odsto žena ocenjivalo prvi porođaj i da su većinom bile žene od 26 do 35 godina starosti, koje su visoko obrazovane i koriste internet.\nPorođajem su veoma zadovoljne mame koje su se porodile uz epiduralnu anesteziju, koju je primilio 28 odsto ispitanica - kazala je ona i dodala da se žene više informišu o porođaju na internetu, a ne kod lekara, a da su zadovoljnije one koje su informisane kod lekara i u školicama za trudnice.\nKada je reč o korupciji, Jasmina Mihnjak je kazala da je istraživanje pokazalo da korupcije ima u porodilištima, da je 42 odsto žena reklo da je imalo vezu na porođaju, dok je u četiri odsto slučajeva tražen novac od ispitanica.\n- Ispitanice su svojom voljom dale novac u 26 slučajeva. Istraživanje je pokazalo da ne postoji razlika u stepenu zadovljstva žena koje su dale novac i onih koji nisu - ocenila je autorka.\nizvor: Beta, foto: nenetus/freedigitalphotos.net\n... ap vojvodina, betanija, istraživanje, Novi Sad, porodica, srbija, trudnice


Nielsen od sada meri i gledanost na YouTube mobilnoj aplikaciji - Marketing Mreža\nSVET – Nielsen proširuje svoju uslugu na merenje gledanosti digitalnih oglasa na YouTube mobilnoj aplikaciji na dodatnih 26 globalnih tržišta, uključujući ključne zemlje kao što su Indija, Indonezija, Brazil, Meksiko i Turska, saopštila je ova kompanija.\nOvaj potez na globalnom nivou udovoljava zahtevu za merenjima digitalnih medija preko više platformi. Proširenje će omogućiti medijskim kupcima i prodavcima pristup godištu i polu, kao i demografskim podacima, dosegu, frekvenciji, bruto-rejting bodovima (GRP) na YouTube mobilnoj aplikaciji u ukupno 34 zemlje, uključujući i SAD.\nIstovremeno sa pokrivanjem YouTube-a, program Digital Ad Ratings omogućava merenje publike, uključujući i anonimne pojedince, omogućavajući marketinškim stručnjacima uvid u učestalost kojom isti ljudi vide iste oglase, rekla je Amanda Tarpey, starija potredsednica odbora za digitalne proizvode kompanije Nielsen. U suštini, program Digital Ad Ratings nudi GRP-ove u TV stilu – pokriva digitalni video i druge digitalne formate.\nProgram Digital Ad Ratings ima akreditaciju Veća za medije SAD-a.


Del Boske: Jasan je put reprezentacije Španije\nKIJEV, 1. jula 2012. - Selektor Španije Visente del Boske rekao je posle odbrane titule prvaka Evrope u fudbalu da je jasan put njegove ekipe i da nije cilj osvojiti samo Svetsko prvenstvo u Brazilu 2012. godine, već i igrati na istom nivou posle toga.\n"Veoma smo srećni, ovo je istorijski uspeh za španski sport. Ovo je fenomenalna generacija fudbalera koji znaju kako da igraju. Jasan je put kojim se kreće ovaj nacionalni tim, sada ne možemo samo da razmišljamo o Svetskom prvenstvu u Brazilu, već i o onome posle toga", rekao je Del Boske posle pobede njegove ekipe nad Italijom sa 4:0 u finalu Evropskog prvenstva u Kijevu.\nSelektor Španije je kazao da su Italijani posle prvog primljenog gola bili opasan protivnik, ali da je ubrzo "sve došlo na svoje".\n"Italija je odigrala odličan turnir, ali nisu imali sreće sa zdravljem igrača. Moglo je da se desi i da izgubimo, fudbal je čudan sport. Ova utakmica je bila odlična za moje igrače, kontrolisali su meč. Posle prvog gola, Italijani su bili opasni, ali je posle sve došlo na svoje", kazao je Del Boske.\n"Imali su dan manje za odmor, mnogo vremena igrali sa 10 igrača i nije im bilo lako", dodao je španski selektor.\nOn je istakao da nije bitno da li imate napadača u timu, ako ima ko da postiže golove.\n"Najvažnija stvar u fudbalu jeste postizati golove i mi smo pokazali koliko inteligentne igrače imamo. Đordi Alba je postigao gol u finalu, to ume i Alvaro Arbeloa. Tim je izbalansiran, imamo i napadače, ali sam igrao sa igračima koji su u ovom trenutku u boljoj formi", rekao je Del Boske.\nKapiten i golman španskog tima Iker Kasiljas kazao je nije bilo lako pobediti Italiju, iako je njegova ekipa na kraju stekla veliku prednost.\n"Ono što je teško, mi smo učinili lakim. Neki ljudi misle da je 4:0 protiv Italije lako jer je utakmica delovala tako, ali mi smo polako napredovali na ovom turniru. Italijani su bili umorni, drugi gol ih je veoma pogodio", kazao je Kasiljas, prvi igrača koji je u nacionalnom timu postigao 100 pobeda.


Struju æemo uvoziti bez posrednika - B92\nStruju æemo uvoziti bez posrednika\nBeograd -- Ministar energetike Zorana Mihajloviæ æe odrediti koliki uvoz struje je potreban Srbiji i da æe insisitrati da se struja nabavlja direktno od proizvodjaèa.\nIzvor: Beta èetvrtak, 16.08.2012. | 16:30\nMihajloviæeva je rekla da je suša jedan od objektivnih razloga za nedostatak struje, ali i da postoje problemi lošeg upravljanje Elektroprivredom Srbije (EPS).\n"Bojim se da se to javno preduzeæe na dosta neodgovoran naèin ponašalo, odnosno ljudi koji su vodili to javno preduzeæe, i da sada Ministarstvo stavljaju pred svršen èin" kazala je Mihajloviæeva.\n"Èim loše planirate remont vi ste u situaciji da morate da tražite uvoz elektriène energije", istakla je i navela primer da jedan remont kasni 50 dana, a da je moguæe da se dogodili jedna havarija zbog loše uradjenog remonta.\nMihajloviæeva je najavila da æe Ministarstvo energetike tražiti izveštaj o remontima i planovima EPS-a, kao i reviziju svih tih planova.\n"Tu upravo leži problem, na koji je do sada upozoravala i Srpska napredna stranka, da odredjeni trgovci zaradjuju na ozbiljnim problemima u elektroenergetskom sistemu Srbije koji namerno nisu rešavani prethodnih godina", kazala je ona.\nMihajloviæeva je kazala da æe Ministarstvo zahtevati da struja uvozi od neposrednih proizvodjaèa, bez posrednika.\n"Ne mogu da postoje posrednici posebno u situacijama kao ova kada postoji energetska kriza i zna se da su potrebne dodatne kolièine elektriène energije", istakla je ona.\nPrema njenim reèima, èesto se dešava i da se pokaže da su EPS-ovi planovi uvoza "neverovatno loši" u odnosu na potrebe u zimskoj sezoni zbog èega struja mora da se interventno uvozi zimi, što je nekoliko puta skuplje.\nMihajloviæeva je navela da je u februaru ove godine EPS potrošio više od 120 miliona evra na interventni uvoz struje. Ona je istakla da ozbiljan problem predstavlja i to što EPS posluje po godišnjem planu poslovanja koji nije usvojila vlada.\n"Mora da se uvede red u poslovanje javnih preduzeæa i to æe biti jedan od prioriteta rada Ministarstva", kazala je Mihajloviæeva i dodala da æe "nekih promena u poslovodstvu EPS-a sigurno biti".\n"Ljudi koji su vodili neka javna preduzeæe treba sami da sagledaju šta su u prethodnom periodu uradili i da li su ispunili zadatke koje\nsu imali. Kada govorim o EPS-u nisam sigurna da je zadatak ostvaren", kazala je ministar energetike Srbije Zorana Mihajloviæ.


SEEbiz.eu / RS / Herceg Novi želi titulu evropske prijestonice kulture 2021.\nHerceg Novi evropska prijestonica kulture Boka Kotorska Aleksandar Peković Stevan Koprivica Tamara Lepetić\nDatum objave: 15.11.2015. - 22:30:08\n– Ovo je prilika da se sektoru kulture, umjetnicima i kulturnim radnicima, kao važnim nosiocima i akterima svih društvenih procesa, kao i svim zainteresovanim građanima Herceg Novog, predstavi osnovna tema aplikacije, odnosno njen koncept (Frenemies – Peace of Art), sadržaj aplikacije, kao i značaj samog projekta za Herceg Novi i region – navode organizatori. To će ujedno biti i prva u nizu prezentacija koje su planirane povodom kandidature Herceg Novog za Evropsku prijestonicu kulture.\nNa prezenaciji će govoriti dramski pisac i vd direktor JUK Herceg Fest, Stevan Koprivica, direktor projekta, Alekasandar Peković, vd direktorka Turističke organizacije Bojana Blagojević i koordinatorka projekta Herceg Novi 2021, Tamara Lepetić.\nPrva faza u realizaciji najznačajnijeg evropskog projekta u kulturi – aplikativna – i košta 275 hiljada evra. U drugoj je planiran isti iznos sredstava, ona će trajati do kraja 2016. godine a podrazumijeva razrađivanje aplikacije u svim segmentima. Treća najzahtjevnija i najambicioznja faza podrazumijeva period od pet godina, predviđa jačanje kapaciteta u oblasti javnog, privatnog i civilnog društva, kulturnih institucija, uspostavljanje strateškog partnerstva između kulture, turizma, obrazovanja te javnog, privatnog i NVO sektora. Sredstva za treću fazu gradovi ne obezbjeđuju sami jer prihvatanje aplikacije znači otvaranje svih evropskih fondova – a dobar primjer je grad Košice koji je za 22 projekta planirao 70 miliona evra od kojih se 90 odsto slilo iz evropskih fondova. Titula se uručuje 2021. a ocjena realizovanog se očekuje godinu kasnije.


Karan: Ne pokreće se prijava protiv Dodika, već protiv Republike Srpske | Republika Srpska\nNaslovna Republika Srpska Karan: Ne pokreće se prijava protiv Dodika, već protiv Republike Srpske\n“Ako neko smatra da će pokrenuti krivičnu prijavu protiv Milorada Dodika mora da zna da je pokreće protiv srpskog naroda i Republike Srpske, kao nosioca suvereniteta”, naglasio je Karan.\nNeustavno uspostavljeni tužioci i sudije, istakao je Karan, udarom na Milorada Dodija udaraju na biće i konstrukciju ove države u kojoj srpski narod i entitet Republika Srpska čine njegov glavni kostur.\n“Mi tražimo hitno ukidanje neustavnog Suda i Tužilaštva radi zaštite integriteta Republike Srpske i srpskog naroda”, rekao je Karan.\n“Dakle, udar na člana Predsjedništva je direktan udar na srpski narod i entitet koji su nosioci suvereniteta ovakve državne zajednice kakva postoji”, precizirao je Karan.\n“Bošnjaci bi samo bili zadovoljni kad bi pronašli nekog srpskog Komšića”, dodao je Karan.\nTužilac Tužilaštva BiH Džermin Pašić inicirao je hitno formiranje predmeta zbog medijskih istupa člana Predsjedništva BiH Milorada Dodika u kojima, kako se navodi, “iskazuje prijetnje teritorijalnom integritetu i najvišim institucijama BiH”.


april 2015 - Vrnjačka Banja\nPKS: Osnovan Savet za poslovni ambijent\nPosted on 30. aprila 2015. 4. maja 2015. by Milena Babić\nCilj Saveta, koji je Privredna komora Srbije osnovala u saradnji sa konsultantskim kompanijama, jeste poboljšanje poslovnog ambijenta i uspostavljanje kvalitetnije saradnje sa investitorima. Privredna komora Srbije je, u saradnji sa četiri najveće konsultanske kompanije koje posluju na tržištu Srbije, poznatije kao „Velika četvorka” –KPMG, Deloitte, PricewaterhouseCoopers i Ernst & Young – osnovala Savet za poslovni ambijent. Cilj osnivanja Saveta, koji će sastajati mesečno u Privrednoj komori Srbije, jeste poboljšanje poslovnog ambijenta u Srbiji i uspostavljanje kvalitetnije saradnje sa domaćim i…\nDatum objavljivanja: 30/04/2015 Izvo: eKapija Posle četiri godine, koliko radi savetovalište, Nacionalna organizacija potrošača Srbije je završila i veb-aplikaciju “Jedinstveni registar prijava potrošača”. Ovaj sistem je u potpunosti usaglašen sa Evropskom direktivom o klasifikaciji robe i usluga i doneće potpunu revoluciju u zaštiti potrošača u Srbiji. Sistem za sada koriste članice NOPS-a, ali će on biti prepušten na korišćenje kako ministarstvu tako i svim organizacijama potrošača, s tim da će i građani vrlo jednostavno imati mogućnost da svoje žalbe podnesu…\nMeđunarodni sajam privrede u Subotici od 4. do 6. juna\nDatum objavljivanja: 30/04/2015 Izvor: eKapija Deveti Međunarodni i regionalni sajam privrede “Subotica 2015” održaće se u periodu od 4. do 6. juna 2015. godine u Subotici. Kako je najavljeno iz Regionalne privredne komore Subotica, glavna tematika IX Međunarodnog i regionalnog sajma privrede “Subotica 2015” je energetska efikasnost. Pored preduzeća i preduzetnika iz naše zemlje, a pre svega iz Vojvodine, svoje prisustvo na Sajmu su najavila preduzeća i poslovni ljudi iz celog regiona. Partner ovogodišnjeg sajma će biti Privredna komora Republike…\nDatum objavljivanja: 30/04/2015 Izvor: eKapija Malim i srednjim preduzećima u Srbiji na raspolaganju je besplatan program mentorstva koji sprovodi Nacionalna agencija za regionalni razvoj u saradnji sa Vladom Japana preko Japanske agencije za međunarodnu saradnju – JICA, saopštila je Nacionalna agencij za regionalni razvoj. Rok za prijavu svih zainteresovanih preduzeća je 15. maj 2015. godine. Ovaj program je od 2010. do 2014. godine obuhvatio preko 420 firmi u Srbiji, koje su program ocenile kao veoma korisnim za unapređenje svog poslovanja….


Pritužba R. J. protiv Ivana Nikolova iz Bosilegrada, autora teksta kojim je izvršena diskriminacija po osnovu nacionalne pripadnosti i predaka • Poverenik za zaštitu ravnopravnosti\nPritužba R. J. protiv Ivana Nikolova iz Bosilegrada, autora teksta kojim je izvršena diskriminacija po osnovu nacionalne pripadnosti i predaka\nMišljenja i preporuke Mišljenja i preporuke u postupku po pritužbama Nacionalna pripadnost Pritužba R. J. protiv Ivana Nikolova iz Bosilegrada, autora teksta kojim je izvršena diskriminacija po osnovu nacionalne pripadnosti i predaka\ndel. br. 640/2011 datum: 27. 5. 2011.\nPostupajući u okviru zakonom propisane nadležnosti da prima i razmatra pritužbe zbog povrede odredaba Zakona o zabrani diskriminacije i daje mišljenja i preporuke u konkretnim slučajevima (član 33. stav 1. tačka 1. Zakona o zabrani diskriminacije „Sl. glasnik RS” br. 22/2009) povodom pritužbe R. J. iz B., Poverenica za zaštitu ravnopravnosti daje\nU tekstu Ivana Nikolova „O državi gazda Radiše” objavljenom u listu „Bjuletin”, br. 64-65 od oktobra 2010. godine, izražene su ideje i stavovi kojima je povređeno dostojanstvo R. J. iz B. na osnovu ličnih svojstava – nacionalne pripadnosti i porekla (preci), čime je stvoreno neprijateljsko, ponižavajuće i uvredljivo okruženje koje predstavlja akt diskriminacije – uznemiravanje i ponižavajuće postupanje, zabranjeno članom 12. Zakona o zabrani diskriminacije.\nPoverenica za zaštitu ravnopravnosti, saglasno članu 33. stav 1. tačka 1. Zakona o zabrani diskriminacije, daje Ivanu Nikolovu\n1. Ivan Nikolov će uputiti javno izvinjenje R. J. iz B. povodom navoda iznetih u tekstu „O državi gazda Radiše”, objavljenom u listu „Bjuletin” br. 64-65 od oktobra 2010. godine. Javno izvinjenje objaviće u listu „Bjuletin” u roku od 15 dana od dana prijema mišljenja sa preporukom, odnosno u prvom narednom izdanju lista računajući od dana prijema mišljenja sa preporukom.\n2. Ivan Nikolov će se ubuduće suzdržavati od izražavanja stavova i ideja koje predstavljaju povredu dostojanstva R. J., ali i drugih osoba, na osnovu nacionalne pripadnosti ili bilo kog drugog ličnog svojstva, kao i od objavljivanja tekstova kojima se stvara neprijateljsko, ponižavajuće i uvredljivo okruženje.\n3. Ivan Nikolov će obavestiti Poverenicu za zaštitu ravnopravnosti u roku od 30 dana od dana prijema mišljenja sa preporukom o preduzetim radnjama.\nPoverenici za zaštitu ravnopravnosti se pritužbom protiv Ivana Nikolova obratio R. J. iz B., povodom teksta „O državi gazda Radiše” objavljenog u listu „Bjuletin” br. 64-65 od oktobra 2010. godine, koji izdaje Kulturno informacioni centar „Bosilegrad”. Podnosilac pritužbe navodi da živi u B., opštini čije je stanovništvo 99,05% bugarske nacionalnosti, kao i da je penzionisani radnik Ministarstva unutrašnjih poslova i da je svakodnevno izložen pritiscima i pretnjama onih koji propagiraju vraćanje opštine B. matici Bugarskoj. Uz pritužbu je priložio kopiju osme i devete strane lista „Bjuletin” od oktobra 2010. godine, na kojima je objavljena predstavka podnosioca pritužbe upućena ministru prosvete Žarku Obradoviću 17. maja 2010. godine i tekst pod naslovom „O državi gazda Radiše”.\nPodnosilac pritužbe navodi da je jasno da se ceo tekst „O državi gazda Radiše” odnosi na njega, da je „srpsko čenge” – koje se više puta u tekstu pominje – u stvari on. Ovu tvrdnju potkrepljuje činjenicom da je na osmoj strani u celosti objavljena njegova predstavka ministru prosvete u kojoj su navedeni njegovi podaci, dok je sporni tekst „O državi gazda Radiše” objavljen na devetoj strani. Autor teksta je Ivan Nikolov, rukovodilac KIC „Bosilegrad”, koji je, kako navodi podnosilac pritužbe, jedan od najupornijih u slanju poruka da treba da napusti „Zapadnu krajinu” i da ode u svoju državu ako ne želi da ga VMRO aktivisti na ovo primoraju. Nadalje navodi da su u tekstu izražene ideje i stavovi koji vređaju njegovo ljudsko dostojanstvo, kao i da mu takvi javno objavljeni stavovi izazivaju strah i stvaraju ponižavajuće i uvredljivo okruženje. Podnosilac pritužbe smatra da su osnovi za ovakvo postupanje njegova lična svojstva – nacionalna pripadnost i činjenica da je bio dugogodišnji radnik Ministarstva unutrašnjih poslova. On, takođe, navodi da je njegova majka bila bugarske nacionalnosti, kao i da je njegov otac bio žandarm koji se u B. doselio iz okoline U..\nPoverenica za zaštitu ravnopravnosti je sprovela postupak u cilju utvrđivanja pravno relevantnih činjenica i okolnosti, a u skladu sa članom 35. stav 4. i članom 37. stav 2. Zakona o zabrani diskriminacije.\nIvan Nikolov, rukovodiocu KIC „Bosilegrad” je upućen zahtev 7. aprila 2011. godine da se u roku od 15 dana izjasni o osnovanosti pritužbe. Kako se Ivan Nikolov nije izjasnio u ostavljenom roku, a zahtev je primio 11. aprila 2011. godine, Poverenici za zaštitu ravnopravnosti bili su dostupni samo navodi iz pritužbe i priloženi dokazi, kao i opšte poznate činjenice.\nNakon uvida u podnete dokaze, Poverenica za zaštitu ravnopravnosti je utvrdila da je očigledno da se sporni članak odnosi na podnosioca pritužbe, imajući u vidu da je činjenicu da se u tekstu „O državi gazda Radiše” autor poziva na „tajnu informaciju ministru od 17. maja 2010. godine”, dok je na prethodnoj strani objavljena upravo predstavka ministru prosvete koju je R. J. uputio 17. maja 2010. godine.\nU tekstu se, između ostalog, navodi i sledeće: „Prednja tajna informacija od 17. maja 2010. godine je klasičan primer za psihološki profil srpskog čengea, nastao u mošnicama srpskog žandarma, koji je došao u B. početkom prošlog veka i dresiran da okreće kamšik nad nezaštićenim Bugarima, koji jelte žele da se „oslobode” i da se vrate „majci Bugarskoj”. Kao pravi potomak žandarma, kao poverljiv i uticajan komunist, on po navici i danas, u znaku svog bitisanja i u eri slobode i demokratije, oseća se pozvan da piše gnusne i tajne informacije. Analiza pisma – tajne informacije upućene ministru govori da ovo čenge ostaje verno principu da laže tamo gde se to traži, da bi istakao svoj gnusni patriotizam koji je zavio u crno Srbiju. To čenge nije mnogo inteligentno i zato koristi staru srpsku lekciju ostavljenu od njegovog oca: „sine, ako dođe do rata, i ti ne znaš na koju stranu da odeš, pucaj na Bugare i nećeš pogrešiti. Kao dostojan sin srpskog žandarma došao ovde sa čizmama i sabljom Kralja Aleksandra Karađorđevića, da uvede red u okupiranim bugarskim teritorijama.”\nU tekstu „O državi gazda Radiše” objavljenom u listu „Bjuletin” br. 64-65 od oktobra 2010. godine, Ivan Nikolov je izneo ideje i stavove koje su povredile dostojanstvo R. J. na osnovu njegove nacionalne pripadnosti i porekla, a kojima je izazvao strah i stvorio ponižavajuće i uvredljivo okruženje za R. J., čime je prekršena zabrana uznemiravanja i ponižavajućeg postupanja iz člana 12. Zakona o zabrani diskriminacije.\nIzvesno je da je povod za objavljivanje teksta „O državi gazda Radiše” Ivana Nikolova podnošenje i sama sadržina predstavke R. J. ministru prosvete. Poverenica je, međutim, mišljenja da se ničim ne može opravdati iznošenje ideja i stavova kojima se vrši diskriminacija po osnovu nacionalne pripadnosti, zabranjena Ustavom Republike Srbije i Zakonom o zabrani diskriminacije. Pravo podnošenja pritužbi i predstavki organima javne vlasti jeste pravo koje pripada svim građanima i građankama Srbije i predstavlja legalan način izražavanja mišljenja i stavova, dok s druge strane, izražavanje ideja i stavova koji su uvredljivi i ponižavajući, nije legalan način izražavanja neslaganja sa nečijim postupcima.\nSadržina preporuke motivisana je potrebom da se na najbolji način otklone posledice diskriminatornog akta i predupredi dalje diskriminatorno ponašanje, imajući u vidu zakonom definisan opšti cilj preporuka.\nCeneći utvrđene činjenice i pravne propise, Poverenica za zaštitu ravnopravnosti, saglasno članu 33. stav 1. tačka 1. Zakona o zabrani diskriminacije, dala je mišljenje i preporučila Ivanu Nikolovu preduzimanje odgovarajućih radnji u cilju otklanjanja posledica diskriminatornog postupanja.


Poznati svi četvrtfinalisti na Memorijalnom turniru “Joca Mihailović – K3” - Glas Zaječara\nHome Sport Poznati svi četvrtfinalisti na Memorijalnom turniru “Joca Mihailović – K3”\nStart nokaut faze na Memorijalnom turniru “Joca Mihailović – K3” doneo je mnogo interesantnih okršaja na terenu u zaječarskom naselju “Ključ”. Ništa manje zanimljivo nije bilo ni kod mlađih kategorija koji su još uvek u grupnoj fazi takmičenja, ali su ipak 29. juna sve oči bile uprte u mečeve osmine finala seniora, piše Glassporta.rs.\nDomaća ekipa “K3 Čika Joca”, iako trećeplasirana u svojoj grupi, slavila je sa 2:1 protiv ekipe zanimljivog imena, datom po čuvenom japanskom fudbaleru, “Juto Nagatomo”. Utakmica koja je krenula malo pre ponoći, između ekipa “ABS Auto Bor” i “Aura Home” donela je i najviše uzbuđenja, a pobedu su zabeležili nominalni gosti. U regularnom delu bilo je 1:1, pa su penali rešili poslednjeg četvrtfinalistu, a više sreće i nerava imala je ekipa “Aura Home”, pa Borane više nećemo gledati u Kotlujevcu.\nDanas su na programu mečevi odluke u četiri mlađe uzrasne kategorije, pa ćemo tako dobiti pobednika u konkurenciji kadeta, gde će najpre biti odigrana polufinala, a potom i utakmice za pehar i treće mesto. Na terenu će se naći i prva dva četvrtfinalna para u konkurenciji seniora.\nEvo i svih utakmica zakazanih za sredu 30. jun na Memorijalu “Joca Mihailović – K3”:\nPrethodni tekstOdržana trеća sеdnica Skupštinе grada Zajеčara\nNaredni tekstNa turniru za osobe obolele od cerebralne i dečje paralize šahisti iz svih krajeva zemlje